title: Jim Allen

text: Vanhemmat Kity ja Jack Allen. James Allen syntyi Miles Plattingin kaupunginosassa Manchesterissa. Hänen perheensä olivat Irlannin katolilaisten jälkeläisiä. Sodan puhjetessa 1939, James Allen jätti koulun kesken ja meni tehtaalle töihin. Hän teki erilaisia töitä vuoteen 1944 asti, jolloin hänet kutsuttiin armeijan palvelukseen. Palvelus vei hänet Saksan alueelle. Hänet pidätettiin kerran päällekäynnistä, minkä jälkeen eräs hänen sellikavereistaan esitteli hänelle sosialismin ihanteita. Tämän jälkeen hänestä tuli vannoutunut sosialisti loppuelämäkseen. Hän ei kuitenkaan hyväksynyt missään vaiheessa stalinismia ja kieltäytyi olemassa missään tekemisissä Ison-Britannian kommunistisen puolueen kanssa (Communist party of Great Britain). Sen sijasta hän liittyi Vallankumoukselliseen kommunistipuolueeseen (Revolutionary Communist party) vuonna 1958.


title: Jim Allen

text: Jim Allen aloitti kirjailijan uransa 1958 työskennellessään kaivoksessa. Hän oli mukana aloittamassa The Miner -lehteä, johon hän myös kirjoitti ja tämän takia hänen oli vaikea saada työtä enää kaivoksissa. Silloin Allen päätti ryhtyä kokopäiväiseksi kirjailijaksi. Hänen uransa lähti nousuun vuonna 1964, kun hän lähetti käsikirjoituksen Granada tv:lle, jolloin hänet palkattiin saippuaoopperan käsikirjoitustyöryhmään. Hän työskenteli Granadassa vuoteen 1967 asti. Tuona aikana hänen ensimmäinen pitkä näytelmänsä, Hard Word, esitettiin tv-draamana vuonna 1966 osana suosittua Wednesday Play -sarjaa, joka esitti joka viikko uuden näytelmän, joka televisioitiin BBC:llä. Hard Wordin ohjasi Ridley Scott. Seuraavana vuonna julkaistiin samassa sarjassa The Lump -niminen näytelmä, joka kertoi Liverpoolin satamatyöläisten lakosta sekä yhdestä satamatyöläisestä, joka siteerasi jatkuvasti Leniniä ja Jack Londonia.


title: Jim Allen

text: Televisiosarjan Wednesday Playn tuottaja Tony Garnett esitteli Allenin Ken Loachille, mikä aloitti heidän pitkän yhteistyönsä. Loachin ensimmäinen Allenin teksteihin perustuva ohjauksensa oli The Big Flame vuonna 1969. Kuusi vuotta myöhemmin 1975 Allen kirjoitti Loachin ohjattavaksi neliosaisen sarjan Days of Hope, joka käsitteli Britannian työväenliikkeen historiaa vuodesta 1918 vuoteen 1926. Allenin ja Loachin tunnetuimmaksi teokseksi syntyi vuonna 1987 Perdition, joka piti esittää Royal Court Theatressa, mutta näytelmän esitys peruttiin 36 tuntia ennen ensi-iltaa. Jim Allen kirjoitti käsikirjoituksen myös kolmeen Loachin ohjaamaan kokoillan elokuvaan: "Hidden Agenda", "Raining Stones" ja "Land and Freedom".


title: Boris Jegorov

text: Boris Borisovitš Jegorov (; 27. marraskuuta 1937 Moskova – 12. syyskuuta 1994 Moskova) oli neuvostoliittolainen kosmonautti ja ensimmäinen avaruudessa ollut lääkäri.


title: Boris Jegorov

text: Jegorovin isä oli ollut sydänkirurgi ja äiti silmälääkäri. Jegorov itse valmistui lääkäriksi vuonna 1961. Opintojensa aikana hän tutustui Juri Gagariniin.


title: Boris Jegorov

text: Jegorov lensi Voshod 1 -avaruusaluksella vuonna 1964 yhdessä kahden muun kosmonautin kanssa.


title: Boris Jegorov

text: Jegorov väitteli lääketieteestä ja erikoistui tasapainoaistiin. Hän oli kolmasti naimisissa ja sai kolme lasta. Hän kuoli vuonna 1994 sydänkohtaukseen.


Telinevoimistelun maailmanmestaruuskilpailut on vuosittain – olympiavuosia lukuun ottamatta – järjestettävä kilpailu, jossa ratkotaan telinevoimistelun miesten sekä naisten yksittäisten telineiden, moniotteluiden ja joukkuekilpailujen maailmanmestaruudet.


title: Telinevoimistelun maailmanmestaruuskilpailut

text: Ensimmäiset telinevoimistelun MM-kilpailut järjestettiin vuonna 1903. Naiset kilpailivat ensimmäisen kerran MM-tasolla vuonna 1934.


title: Backfisch

text: Backfisch on varsinkin Pohjois-Saksassa nautittava kalaruoka. Raaka-aineena käytetään paikallisia kaloja, jotka on leivitettyjä (paniert, gebacken). Suosituin lienee nauttia ruoka salaatin kera.


title: Juho Sjöros

text:
Juho Sjöros (17. lokakuuta 1856 Rauman maalaiskunta – 16. syyskuuta 1890 Rauma) oli suomalainen kansanrunouden kerääjä, ylioppilaspoliitikko ja fennomaani.
Sjörosin vanhemmat olivat talollinen Gustaf Sjöros ja Maria Äyhö. Hän kävi Helsingin alkeisopistoa ja pääsi ylioppilaaksi 1879 sekä valmistui filosofian kandidaatiksi 1886. Opiskellessaan Helsingin yliopistossa Sjöros liittyi fennomaaneihin ja osallistui aktiivisesti ylioppilaskunnan toimintaan. Sjöros kokosi opettajana toimiessaan kansanrunoutta ja tutki paikallishistoriaa. Sjöros oli myös Kotikielen seuran aktiivinen ja arvostettu jäsen.


title: Kosmos 110

text: Kosmos 110 oli 22. helmikuuta 1966 Baikonurista Voshod-kantoraketilla laukaistu satelliitti. Bion-satelliittisarjan (eli Biokosmos) sarjan Kosmos 110 oli Neuvostoliiton ensimmäinen biologisia kokeita varten suunniteltu satelliitti (biosatelliitti).


title: Kosmos 110

text:
Kapselissa lensi kaksi koiraa, Veterok ja Ugolyok, sekä tieteellisiä instrumentteja. 22 päivän lennon jälkeen koirat laskeutuivat turvallisesti Maahan.
Satelliitin massa oli 5 700 kg.


title: Kosmos 110

text: Muita nimiä


title: Ohimo

text: Ohimo on pään osa, joka sijaitsee silmien takana. Ohimon alapuolella sijaitseva luu on nimeltään ohimoluu, jota kutsutaan myös "silmäkulmaksi".


title: Labello

text: Labello on huulirasvapuikko, jota valmistaa Beiersdorf Saksassa ja Itävallassa. Labelloa myydään myös muualla Euroopassa kuin Saksassa, Suomi mukaan lukien.


title: Indonesian energiapolitiikka

text: Indonesian energiapolitiikka Indonesian energiapolitiikasta mukaan lukien energiantuotanto ja maan hallituksen, eduskunnan ja muiden sidosryhmien tapa energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot. Indonesia tuottaa öljyä, kivihiiltä ja maakaasua. Indonesialla on suuri uusiutuvan energian potentiaali, sillä saarilla on tuulta, aurinkoa, vettä ja geotermistä energiaa on runsaasti. Sademetsät ja turvekerrokset ovat huomattava hiilivarasto. Indonesia on geologisesti epävakaa.


title: Indonesian energiapolitiikka

text: IEA:n mukaan vuonna 2008 Indonesia oli "9. suurin maakaasuntuottaja": 77 mrd. kuutiota vastaten 2,4 % maailmantuotannosta. Tuotannosta 34 mrd. kuutiota myytiin ulkomaille. IEA:n mukaan vuonna 2008 Indonesia oli "6. suurin kivihiilentuottaja" tuottaen kivihiiltä ja ruskohiiltä yhteensä 284 milj. tonnia. Kivihiilestä 83 % (204 Mt) meni vientiin.


title: Indonesian energiapolitiikka

text: Indonesiassa on merkittävä Aasian öljyntuottaja ja viejä. Öljy on merkittävä vientituote. Öljyä on Sumatralla, Borneolla ja Jaavalla. Lisäksi Indonesia tuottaa maakaasua ja kivihiiltä. Kesäkuussa 1994 säädettiin laki, joka antoi ulkomaisille yrityksille ainakin väliaikaisesti oikeuden toimia itsenäisinä Indonesiassa.


title: Indonesian energiapolitiikka

text: Indonesiassa oli OPEC jäsen vuosina 1962-2008.


title: Indonesian energiapolitiikka

text:
Indonesia on maailman toiseksi suurin hiilen viejämaa. Vientimaihin sisältyy Japani ja Italia. Kalimantan (Borneo) saarella on
21 mrd. tn hiilivarat. Vuonna 2000 Indonesia tuotti 76 milj. tn hiiltä, josta 85% Borneolta. Japanin Institute of Energy
Economics arvion mukaan Borneon hiilituotanto voisi kolminkertaistua vuoteen 2020 mennessä. Silloin hiiliteollisuus olisi johtava syy metsäkatoon Borneolla.


title: Indonesian energiapolitiikka

text: Cilacapin kaksi 600MW:n hiilivoimalaa käynnistyi toukokuussa 2006. Se on kylien läheisyydessä, joiden väestöstä 80 % on kalastajia. Kalasaaliiden on raportoitu heikentyneen 50 % hiilivoimalan käynnistyttyä ja hengitystiesairauksien määrä on lisääntynyt. Näkyvä hiilipöly leijuu tehtaan ympäristöön. Monet ovat muuttaneet alueelta pois hiilipölyn ja tehtaan metelin vuoksi. Asukkaiden vedenkulutus on kaksinkertaistunut puhdistuksen vuoksi. 12 ha riisipelto tuhoutui tehtaan aiheuttaman merivesitulvan vuoksi.


title: Indonesian energiapolitiikka

text: Indonesia on maailmanlaajuisesti merkittävä geotermisen energian hyödyntäjä. Indonesiassa olisi riittävästi geotermistä potentiaalia koko väestön sähkön ja lämpimän veden turvaamiseen.


title: Indonesian energiapolitiikka

text: Uusiutuvan energian syöttötariffi säädettiin vuonna 2002 kattaen alle 10 MW tuotannon. Indonesia varasi 75 milj. $ kylien sähköistämiseen uusiutuvalla energialla kahdeksi vuodeksi 2006-2007.


title: Vehmalaisten kappeli

text: Vehmalaisten kappeli oli Mynämäen seurakunnan kappeliseurakunnan pyhättö. Vehmalaisiin perustettiin saarnahuone vuonna 1738 ja siitä tuli kappeli vuonna 1771. Vehmalaisten kappeli lakkautettiin vuonna 1860 ja liitettiin Karjalan kappeliin. Samalla Karjalan ja Vehmalaisten vanhat kirkkorakennukset purettiin ja niiden tilalle Karppisten kylään rakennettiin nykyinen Karjalan kirkkorakennus, johon käytettiin myös purettujen kirkkojen kelvolliset osat. Vehmalaisten kirkkotarha on kuitenkin edelleen seurakunnan hallinnassa


title: Kuvataidekoulu

text: Kuvataidekoulu voi tarkoittaa:


title: Idänsinililja

text: Idänsinililja eli siperiansinililja ("Scilla siberica") on monivuotinen, hyönteispölytteinen sipulikasvi parsakasvien ("Asparagaceae") heimossa, joka on aiemmin luokiteltu kuuluvaksi vaihtelevasti liljakasvien heimoon ("Liliaceae") tai hyasinttikasvien ("Hyacinthaceae") heimoon. Se on pieni sinikukkainen kasvi, joka kukkii aikaisin keväällä ja leviää helposti laajoiksi matoiksi puistoissa ja puutarhoissa. Kasvi on kotoisin Aasiasta mutta sitä on levitetty Eurooppaan ja Pohjois-Amerikkaan.


title: Idänsinililja

text: Idänsinililjan sipulit ovat soikeat ja pienikokoiset (1,5–2 cm), ja niiden kuori on väriltään sinipunainen tai tummanruskea. Kasvilla on yhdestä neljään 10–20 cm korkeaa, pystyä kukkavanaa ja kahdesta viiteen tasasoukan suikeaa tai pitkulaista, ehytlaitaista tyvilehteä (10–15 cm × 0,5–2 cm). Lehdet ovat nuorina toisiinsa kietoutuneet ja vielä keskenkasvuiset kukinnan alkaessa keskikeväällä. Etelä-Suomen puutarhoissa idänsinililja kukkii yleensä huhti-toukokuiden vaihteessa. Luontaisella levinneisyysalueellaan Itä-Euroopassa ja Venäjällä sen kukinta aikaa on tyypillisesti huhtikuu.


title: Idänsinililja

text: Harsussa kukinnossa on kahdesta viiteen kukkaa, joissa on 1–2 mm mittaiset suojuslehdet ja 8–12 mm pitkä, nuokkuva kukkaperä. Kehä on kellomainen (12–16 mm × 4–6 mm) ja väriltään kirkkaan- tai tummansininen, joillakin lajikkeilla myös valkea. Siemenkota on halkaisijaltaan 4–6 mm, ja vaaleanruskeissa, pallonmuotoisissa siemenissä (2–3 mm) on pitkä valkoinen lisäke. Idänsinililja leviää helposti paitsi siementämällä myös kasvattamalla sivusipuleita.


title: Idänsinililja

text: Idänsinililja esiintyy luonnonvaraisena Länsi-Aasiassa (Luoteis-Iran, Pohjois-Irak ja Turkki), Kaukasiassa ja Itä-Euroopassa (Valko-Venäjä, Lounais-Venäjä ja Ukraina). Lisäksi se on kotiutunut Keski-Eurooppaan ja levinnyt ihmisen mukana Pohjois-Amerikkaan. Suomessa idänsinililja on tavallinen koristekasvi puistoissa ja puutarhoissa, joista se on karannut paikoitellen myös luontoon.


title: Idänsinililja

text: Idänsinililja on pieni ja kestävä kevätkasvi, joka viihtyy lehdoissa, pensaikoissa ja vuorten alarinteillä kasvavissa metsissä.


title: Idänsinililja

text: Idänsinililja voi ärsyttää herkkää ihoa ja aiheuttaa sisäisesti nautittuna myrkytysoireita, kuten kipua suussa tai vatsassa, kouristuksia, ripulia ja pulssin epäsäännöllisyyttä. Koko kasvi – sipulit ja kukat mukaan lukien – sisältää sydänaktiivisia glykosideja, jotka vaikuttavat samaan tapaan kuin digitalis.


title: Timo Toikka (näyttelijä)

text: Timo Toikka (8. marraskuuta 1959 Somero – 3. joulukuuta 2002 Helsinki) oli suomalainen näyttelijä.


title: Timo Toikka (näyttelijä)

text: Toikka valmistui näyttämötaiteen kandidaatiksi vuonna 1983 Teatterikorkeakoulusta. Hän esiintyi merkittävissä rooleissa muiden muassa elokuvassa "Sadetanssi" (1983), Intimiteatterin näytelmissä "Hellekesä" (1985) ja "Kamelianainen" (1985) sekä Timon roolissa kuunnelmasarjassa "Seitsemän veljestä".


title: Timo Toikka (näyttelijä)

text: Kesäkuussa 1985 Timo Toikka loukkaantui vakavasti auto-onnettomuudessa ja vammautui pysyvästi. Hän teki seuraavina vuosina vierailuja teattereihin mutta joutui lopulta luopumaan näyttelijäntyöstä. Viimeisen esiintymisensä hän teki televisiosarjassa "Kotikatu" vuonna 2002.


title: Eero Lehtinen (koripalloilija)

text: Eero Lehtinen (s. 22. syyskuuta 1985 Helsinki) on suomalainen koripalloilija. Hän on pelannut urallaan 13 nuorten maaottelua.


title: Eero Lehtinen (koripalloilija)

text: Lehtinen on Torpan Poikien kasvatti, mutta hän debytoi miesten sarjoissa kaudella 2003–2004 Rekolan Urheilijoissa, joka pelasi I-divisioonassa. Hän pelasi joukkueessa myös seuraavan kauden, jolloin hän teki 15,5 pistettä ottelua kohden. Kauden päätteeksi Lehtinen siirtyi Korisliigassa pelanneeseen Pussihukkiin, jossa hän pelasi pääsarjassa vuosina 2005–2007 sekä I-divisioonaa kaudella 2007–2008.


title: Eero Lehtinen (koripalloilija)

text: Hän palasi pääsarjatasolle kaudella 2008–2009 tehtyään pelaajasopimuksen kasvattajaseuransa Torpan Poikien kanssa. Seuran paidassa Lehtinen saavutti SM-hopeaa kaudella 2009–2010 sekä SM-pronssia kaudella 2011–2012. Pronssiin päättyneen kauden jälkeen hän siirtyi Salon Vilppaaseen, jossa hän pelasi pisteiden valossa siihenastisen uransa parhaat kaudet. Lehtinen teki kaudella 2012–2013 ensimmäistä kertaa urallaan kymmenen pistettä ottelua kohden.


title: Eero Lehtinen (koripalloilija)

text: Kahden Vilppaassa vietetyn kauden jälkeen Lehtinen teki sopimuksen pääsarjaan nousseen Helsinki Seagullsin kanssa.


title: Eero Lehtinen (koripalloilija)

text: Kaudella 2016–2017 Lehtinen edustaa I-divisioona A:ssa pelaavaa Tampereen Pyrintö II:sta.


title: Imatran taidekoulu

text: Imatran taidekoulu (tunnettu myös myös nimillä Imatran taideoppilaitos ja Imatran kuvataideoppilaitos) on suomalainen ammattikorkeakoulutasoinen kuvataiteilijoita kouluttava oppilaitos. Koulu toimii Saimaan ammattikorkeakoulun kuvataiteen koulutusohjelmana.


title: Imatran taidekoulu

text: Imatran taidekoulu jatkaa vuonna 1952 perustetun Imatran taideyhdistyksen piirustuskoulun seuraajana. Koulun erikoisuutena on kansainvälinen yhteistyö etenkin Venäjän kanssa. Anatomiapiirustuksen ja muotokuvamaalauksen opettajina ovat toimineet Pietarin taideakatemian professorit jo yli kymmenen vuotta. Yhteistyötä on myös venäläisten nykytaiteilijoiden kanssa. Imatralla on myös mahdollisuus suorittaa ylempi AMK-tutkinto.


title: Imatran taidekoulu

text: Taidegrafiikan ja korutaiteen ohella Imatralla voi suuntautua maalaukseen, valokuvataiteeseen, kuvanveistoon ja ympäristötaiteeseen tai taiteen uusiin ilmaisumuotoihin. Aloituspaikkoja on enemmän kuin muilla ammattikorkeakouluilla.


title: Imatran taidekoulu

text: Imatran taidekoulussa on opiskellut muun muassa Anni Rapinoja.


title: Archibald Vivian Hill

text: Archibald Vivian Hill CH CBE FRS (26. syyskuuta 1886 Englanti – 3. kesäkuuta 1977 Englanti) oli brittiläinen fysiologi ja biofyysikko. Hän tutki erityisesti lihasten lämmöntuottoa. Hill havaitsi, että lämpö syntyi hermoimpulssien kulusta lihaksissa. Saksalainen Otto Fritz Meyerhof, jonka kanssa Hill työskenteli ensimmäisen maailmansodan jälkeen, oli samoihin aikoihin löytänyt yhteyden lihasten kuluttaman hapen ja niiden tuottaman maitohapon välillä. Hill ja Meyerhof saivat löydöistään Nobelin lääketieteen palkinnon vuonna 1922.


title: Archibald Vivian Hill

text: Archibald Hillillä suuri vaikutus biofysiikan alan syntymiseen ja kasvuun.


title: Tero Laitinen

text: Tero Laitinen (s. 23. huhtikuuta 1987 Helsinki) on suomalainen koripalloilija, joka pelaa ison laitahyökkääjän sekä sentterin pelipaikoilla. Hän aloitti pääsarjauransa Korisliigan kaudella 2005–2006 kasvattajaseurassaan Torpan Pojissa. Vuosina 2007–2009 hän pelasi Kouvolan Kouvoissa, minkä jälkeen palasi Torpan Poikiin. Vuonna 2011 hän siirtyi I-divisioonassa pelanneeseen Tapiolan Honkaan ja oli nostamassa joukkuetta Korisliigaan keväällä 2013.


title: Tero Laitinen

text: Laitinen on pelannut kymmeniä nuorten maaotteluita.


title: Pasi Pekkola

text: Pasi Pekkola (s. 15. syyskuuta 1981) on suomalainen kirjailija ja aktiiviuransa lopettanut ammattikoripalloilija. Ennen kirjailijanuralle lähtöä hän on työskennellyt vuosia ulkomailla, valmistunut valtiotieteiden maisteriksi ja ollut niin toimittaja kuin ammattiurheilijakin. Nykyään Pekkola asuu perheineen Lahdessa, josta on myös kotoisin.


title: Pasi Pekkola

text: Vuonna 2013 elokuussa Pekkola julkaisi Otavalla esikoisteoksensa "Unelmansieppaaja". Unelmansieppaaja sai hyvän vastaanoton kriitikoilta ja teos valittiin vuoden 2013 . Elokuussa 2015 Pekkolalta ilmestyi hänen toinen teoksensa "Lohikäärmeen värit". Teos kertoo Kiinan armottomasta lähihistoriasta ja avaa lukijalle kahden sukupolven tarinoiden kautta niin kulttuurivallankumouksen aikaiset kauheudet kuin nykyajan hurjan nousukauden. Manner-Kiinassa romaania ei todennäköisesti tulla julkaisemaan sen aihepiirin vuoksi. Hänen kolmas romaaninsa "Huomenna kevät palaa" (2018) kertoo Suomen vuoden 1918 tapahtumista lapsen näkökulmasta.


title: Pasi Pekkola

text: Pekkola lopetti koripallouransa kauden 2010–2011 jälkeen ja siirtyi työelämään, missä hän toimi suomalaisen ympäristö- ja energiateknologiakonserni Oilonin Kiinan tytäryhtiön toimitusjohtajana.


title: Pasi Pekkola

text: Pekkola on 194 cm pitkä ja hän oli pelipaikaltaan pieni laitahyökkääjä. Hän edusti urallaan Korisliigassa Namika Lahtea, Team Componentaa ja Porvoon Tarmoa. Hän voitti Namika Lahdessa SM-kultaa kausilla 1999–2000 ja 2008–2009 sekä SM-pronssia kaudella 2000–2001.


title: Pasi Pekkola

text: Pekkolan pikkuveljet Sami ja Ville ovat myös pääsarjatason koripalloilijoita. Pekkoloiden veljessarja on historian ainoa pääsarjaottelussa (huhtikuu 2009 vs Kataja) samassa joukkueessa sekä yhtä aikaa kentällä ollut että samassa ottelussa pisteitä tehnyt veljeskolmikko.


title: Chuck Strahl

text: Charles "Chuck" Strahl PC (s. 25. helmikuuta 1957) on kanadalainen konservatiivipuolueen poliitikko. Hän on istunut maansa edustajainhuoneessa vuodesta 1993 ja toiminut maatalousministerinä vuosina 2006–2007. Vuodesta 2007 hän on ollut intiaaniasiain ja pohjoisen kehityksen ministerinä. Hän on kärsinyt vuodesta 2005 keuhkosyövästä, joka saattaa liittyä nuorempana työssä koettuun altistumiseen asbestille.


title: Chuck Strahl

text: Strahl on naimisissa, ja hänellä on neljä lasta. Hän kuuluu evankeliseen Christian and Missionary Allianceen.


title: Delawarejoki

text: Delawarejoki on Atlanttiin laskeva noin 580 kilometrin pituinen joki Pohjois-Amerikassa. Se saa alkunsa New Yorkin osavaltiossa ja laskee Delawarenlahteen New Jerseyn ja Delawaren rajalla. Suurimman osan juoksuaan se muodostaa Pennsylvanian itärajan New Yorkia ja New Jerseytä vastaan. Delawarejoen alkulähteet ovat Catskillvuorilla, ja sen kaksi latvahaaraa kohtaavat Hancockissa.


title: Delawarejoki

text: Delawarejoki on valtamerilaivoille kulkukelpoinen aina Philadelphiaan asti, ja sen alajuoksulta on niille sopiva kanavayhteys Susquehannajoen kautta Chesapeakenlahdelle.


title: Kenechi Udeze

text: Kenechi Nduka Udeze (s. 5. maaliskuuta 1983 Los Angeles, Kalifornia) on yhdysvaltalainen amerikkalaisen jalkapallon pelaaja. Hän oli ulompana puolustuksen linjamiehenä () NFL-seura Minnesota Vikingsissä vuosina 2004–2008. Yliopistotasolla hän pelasi Etelä-Kaliforniassa.


title: Kenechi Udeze

text: Helmikuussa 2008 Udezella todettiin akuutti lymfoblastinen leukemia. Hänelle tehtiin luuydinsiirto. Hän on joutunut lopettamaan uransa hoitojen sivuvaikutusten takia.


title: Kathryn Joosten

text: Kathryn Joosten (20. joulukuuta 1939 Eustis, Florida – 2. kesäkuuta 2012 Westlake Village, Kalifornia) oli yhdysvaltalainen näyttelijä. Hän toimi psykiatrisena hoitajana ennen kuin aloitti näyttelijänuransa 1980-luvulla. Vuosina 1999–2001 hän esiintyi Mrs. Landinghamin roolissa televisiosarjassa "West Wing". Vuosina 2005 ja 2008 hän sai Emmy-palkinnot esiintymisistään komediasarjassa "Täydelliset naiset". Hän oli sarjassa toistuva vierailija. Joosten vieraili myös monessa muussa televisiosarjassa, kuten "Kovan onnen kundi", "Siskoni on noita" ja "Dharma ja Greg".


title: Kathryn Joosten

text: Joosten tupakoi runsaasti, kunnes sai keuhkosyöpädiagnoosin vuonna 2001. Hän sairastui jälleen vuonna 2009. Joosten kuoli keuhkosyöpään 2. kesäkuuta 2012 72-vuotiaana.


title: Adam Creighton

text: Adam Creighton (s. 2. kesäkuuta 1965 Burlington, Ontario, Kanada) on uransa lopettanut kanadalainen jääkiekkoilija, pelipaikaltaan keskushyökkääjä.


title: Adam Creighton

text: Buffalo Sabres varasi Creightonin ensimmäisellä kierroksella varausvuorolla 11.


title: Adam Creighton

text: Creighton pelasi NHL:ssä 708 runkosarjaottelua tehopistein 187+216=403 seuroinaan Buffalo Sabres, Chicago Blackhawks, New York Islanders, Tampa Bay Lightning ja St. Louis Blues.


title: Adam Creighton

text: Juniorina Creighton voitti Memorial Cupin kaudella 1983-1984 pelatessaan Ottawa 67'sissa.


title: Adam Creighton

text: Aktiivisen peliuransa jälkeen Creighton on toiminut kykyjenetsijänä Boston Bruinsille.


title: Matkailutie

text: Matkailutie on Suomessa Tiehallinnon määritelmän mukaan tie, jolla on sen yleiseen liikenteelliseen merkitykseen nähden poikkeuksellisen runsaasti matkailijoiden kannalta merkittäviä kohteita. Muissa maissa matkailuteitä on määritelty eri tavoin, ja suomenkielistä nimitystä matkailutie voidaan tapauksesta riippuen käyttää joskus myös muiden maiden eri tavoin luokitelluista matkailuteistä.


title: Matkailutie

text: Suomessa viralliset matkailutiet on merkitty yhtenäisillä, ruskeapohjaisilla kilvillä, joissa on teiden nimet ja matkailutien omat tunnukset. Matkailuteiden varsilta löytyy majoitusta, kulttuuria, ruokapaikkoja ja hienoja maisemia.


title: Matkailutie

text: Suomessa matkailutiet nimetään yleensä aiheen mukaan. Esimerkiksi Kuninkaantie on vanha postireitti ja Hämeen Härkätie keskiaikainen Turun linnan ja Hämeen linnan välinen reitti. Teillä on myös omat tunnukset, jotka esiintyvät muun muassa tienvarsiopasteissa. Kuninkaantien merkkinä on kruunu ja Hämeen Härkätiellä härän pää.


title: Matkailutie

text: Suomen matkailutiet ovat Revontultentie, Via Karelia, Sininen tie, Tervan tie, Vihreän kullan kulttuuritie, Taikayöntie, Hämeen Härkätie, Saariston rengastie, Kuninkaantie ja Pohjanlahden rantatie.


title: Frank Readick

text: Frank Readick (6. marraskuuta 1896 Seattle, Washington – 1965) oli yhdysvaltalainen näyttelijä, joka esiintyi pääasiassa radiossa.


title: Frank Readick

text: Readick esitti radiossa The Shadow'ta 1930-luvun alkupuolella.. Hänen seuraajansa The Shadow'n roolissa oli Orson Welles. Readick myös liittyi Wellesin Mercury Theatre -näyttelijäryhmään.


title: Frank Readick

text: Readickin harvoihin esiintymisiin valkokankaalla, kuului rooli Norman Fosterin elokuvassa "Matka kauhuun", jossa esiintyi myös suuri osa muusta Mercury Theatre -seurueesta.


title: Dean Prentice

text: Dean Sutherland Prentice (s. 5. lokakuuta 1932 Schumacher, Ontario, Kanada) on kanadalainen uransa lopettanut jääkiekkoilija, pelipaikaltaan vasen laitahyökkääjä.


title: Dean Prentice

text: Prentice pelasi NHL:ssä 22 kautta vuosina 1952-1974 edustaen tänä aikana New York Rangersia, Boston Bruinsia, Detroit Red Wingsia, Pittsburgh Penguinsia sekä Minnesota North Starsia.


title: Dean Prentice

text: Prentice pelasi NHL:n runkosarjassa 1378 ottelua joissa teki tehopisteet 391+469=860 ja sai 484 jäähyminuuttia.


title: Dean Prentice

text: Deanin veli Eric Prentice pelasi kaudella 1943-1944 5 ottelua Toronto Maple Leafsissa. Eric on Maple Leafsin historian nuorin pelaaja.


title: Via Karelia

text: Via Karelia on Suomen itärajaa kulkeva matkailutie.


title: Via Karelia

text: Via Karelia koostuu kahdesta osasta: Runon ja Rajan tiestä sekä Karjalan kirkkotiestä.


title: Via Karelia

text: Runon ja Rajan tie on 1 080 kilometrin pituinen ja se on vuonna 1966 perustettu ja täten Suomen vanhin matkailutie. Se kulkee Suomen itärajaa pitkin Suomenlahdelta Lappiin.


title: Via Karelia

text: Etelässä reitin varrella on järviä ja pieniä kaupunkeja, pohjoisemmaksi mentäessä näkymät muuttuvat metsäisiksi ja vaaraisemmaksi. Ilomantsin kunnan alueella tie kulkee Venäjän ja Suomen rajaa. Saavuttaessa Kainuuseen, maiseman valtaavat korpimaisemat ja suuret joet, kunnes lopulta Lappiin tultaessa tunturit. Tie on merkitty ruskeapohjaisilla matkailutien viitoilla ja RR-tunnuksilla.


title: Via Karelia

text: Karjalan kirkkotie alkaa Heinävedeltä Etelä-Savosta ja päättyy Ilomantsiin Pohjois-Karjalaan. Tie on ortodoksinen kulttuurimatkailu- ja pyhiinvaellusreitti. Sen varrella on 1700- ja 1800-luvuilta peräisin olevia puukirkkoja ja tsasounia.


title: New Jersey Army National Guard

text: New Jersey Army National Guard on runsaasta 9 000 kaartilaisesta koostuva Yhdysvaltain New Jerseyn osavaltion kansalliskaarti, jonka tehtävänä on vastata New Jerseyn sisäisestä turvallisuudesta. Kaarti on osallistunut terrorismin vastaiseen sotaan, ja sen joukkoja on ollut sijoitettuna Irakiin, Guantanamo Bayhin, Afganistaniin, Saksaan ja Egyptiin. Kaarti osallistui myös hurrikaani Katrinan tuhojen korjaamiseen. Kaartia hallinnoi New Jersey Department of Military and Veteran's Affairs.


title: The Hoito

text: The Hoito on suomalainen ravintola Thunder Bayn kaupungissa, Kanadassa. Ravintola perustettiin vuonna 1918 ja on tiettävästi vanhin edelleen toiminnassa oleva osuuskuntaperiaatteella toimiva ravintola Kanadassa. Se on myös yksi Kanadan ensimmäisistä savuttomista ravintoloista.


title: The Hoito

text: The Hoito on sijainnut toimintansa alusta saakka kaupungin suomalaisessa korttelissa, historiallisen Finnish Labour Templen kellarikerroksessa. 110-paikkainen ravintola tarjoilee 500–800 ateriaa päivittäin.


title: The Hoito

text: Aina 1970-luvulle saakka asiakkaat ostivat ruokalipukkeen ja aterioivat suurissa yhteispöydissä. Nykyisin ravintola on sisustettu pienemmin, kahvilamaisin pöydin.


title: The Hoito

text: Ravintola sai alkunsa kun IWW-ammattiyhdistyksen edustaja A. T. Hill saapui Nipigonissa sijaitsevalle kanadansuomalaiselle tukkikämpälle parantaakseen leirin oloja ja samalla kehotti työmiehiä lukemaan kommunistista "Vapaus"-sanomalehteä. Hän onnistuikin neuvotteluissa saamaan joitain pieniä parannuksia leirin oloihin. Työntekijät kuitenkin valittivat halvan majoituksen ja kotikeittiöruuan puutteesta vieraillessaan läheisessä Port Arthurin (nykyinen Thunder Bay) kaupungissa. Finnish Labour Templen johtokunta päätti perustaa osuuskunta muotoisen ravintolan työväentalon kellarikerrokseen. Osakkaita oli kaikkiaan 59, joista jokainen maksoi 5 dollarin osallistumismaksun, joka palautettiin heille myöhemmin ravintolan tuotettua voittoa. Hoidon ensimmäiseksi johtajaksi valittiin ammattiyhdistyksen edustaja A. T. Hill.


title: The Hoito

text: Hoidon työntekijät kuuluivat useiden vuosikymmenten ajan IWW-ammattiyhdistykseen ja myöhemmin yhdistyksen suomalaiseen alajaostoon, Canadan Teollisuusunionistinen Kannatusliittoon (CTKL, ). Monilla tahoilla luultin yhdistykseen kuuluneen Kanadan kommunistiseen puolueeseen, mutta tosiasiassa yhdistys toimi luoteisen Ontarion suomalaisilla metsäkämpillä ja oli radikaali vaihtoehto kommunistisille ammattiyhdistysliikkeille. Finnish Labour Temple toimi IWW:n Kanadan jaoston hallintorakennuksena useita vuosia.


title: The Hoito

text: Perustamisestaan alkaen ravintola on toiminut osuuskuntaperiaatteella ja Rochdalen periaatteiden mukaisesti. Ravintolan asiakkaat voivat ostaa vuosittaisen jäsenyyden, joka oikeuttaa myös äänestämään Finnish Labour Templen johtokunnan vaaleissa.


title: The Hoito

text: Hoito on pääasiassa tunnettu suomalaisesta perinneruuasta, kuten letuista, viilistä, karjalanpiirakoista, karjalanpaistista, lohiperunalaatikosta, pullasta, suolakalasta, riisipuurosta ja makkaroista. Ruokalistalta löytyy myös ravintolan oma kanadansuomalainen mojakka-lihapata. Läheisen Kivelän leipomon ruisleipää tarjotaan myös usein aterioilla. Ruokalistalta löytyy myös kanadalaisia ruokalajeja.


title: Sikunaöljy

text: Sikuna- eli finkkeliöljy (ruots. "finkelolja") tarkoittaa käymisessä muodostuvia korkeampia alkoholeja (enemmän kuin kaksi hiiliatomia), joita esiintyy vaihtelevissa määrin siiderissä, simassa, oluessa, viinissä ja tisleissä kuten pontikassa.


title: Sikunaöljy

text: Sikunaöljyn käsittämät yhdisteet ovat pääasiassa:


title: Sikunaöljy

text: Liialliset pitoisuudet näitä jakeita saattavat aiheuttaa sivumakuja, joita toisinaan kuvaillaan sanoin ”mausteinen”, ”tulinen” tai ”liuotinmainen”. Joidenkin juomien, kuten viskin, siwuchan ja perinteisten alejen ja siiderien odotetaan sisältävän suhteellisen suuria pitoisuuksia sikunaöljyjä osana niiden makuprofiilia. Toisissa juomissa, kuten vodkassa ja lagereissa, sikunaöljyjen esiintyminen katsotaan virheeksi. Tutkimusten mukaan sikunaöljyt eivät aiheuta etanoliin verrattuna merkitsevästi enempää sivuvaikutuksia, kuten päänsärkyä, pahoinvointia tai oksentelua.


title: Sikunaöljy

text: Sikunaöljyjä muodostuu käymisen tapahtuessa:


title: Sikunaöljy

text: Tislauksen aikana sikunaöljyt tiivistyvät tislauksen loppuvaiheeseen. Niillä on öljymäinen koostumus, joka on tislauksen suorittajan havaittavissa, ja josta nimikin juontuu. Niin haluttaessa nämä raskaammat alkoholit voidaan miltei kokonaan erottaa refluksikolonnia käyttämällä. Sen sijaan kylmätislaus ei poista sikunaöljyjä.


title: Hollantilainen ovi

text: Hollantilainen ovi on ovityyppi, joka on jaettu kahteen päällekkäiseen osaan siten, että alempi puolisko voi olla suljettuna ylemmän puoliskon ollessa auki. Alkuaan ovityyppiä alettiin käyttää maalaistaloissa estämään eläinten pääsy sisään ylemmän puoliskon ollessa auki päästämässä valoa ja raitista ilmaa sisään. Ovityypistä on kehitetty myös malleja, joissa molemmat puoliskot sulkeutuvat ja avautuvat yhdessä. Nimitystä käytetään myös GMC Safari ja Chevrolet Astro autojen takaovimallista, jossa on ylös käännettävä ikkuna ja sen alla kaksi sivulle avautuvaa ovenpuolikasta. Hollantilaisia ovia käytetään lisäksi toimistojen ovina, sillä se mahdollistaa oven ulkopuolella olevan henkilön näkemisen ja keskustelun hänen kanssaan ilman, että henkilö näkee työpöydällä olevia papereita ja tietokoneen näyttöä.


title: Valtioservituutti

text: Valtioservituutti on joko kansainvälisoikeudellinen rasite, sopimukseen perustuva valtiollisen vallan rajoitus jollakin alueella tai valta käyttää jotain oikeutta toisen valtion alueella. Se on valtion itsenäisyyteen kuuluvan alueellisen määräysvallan rajoitus, joka ilmenee joko pakkona pidättäytyä valtiolle kuuluvien oikeuksien käytöstä tai pakkona sallia toisen valtion käyttää valtaoikeuksia kohteena olevassa valtiossa. Aktiivinen valtioservituutti oikeuttaa valtion käyttämään oikeuksia toisen valtion alueella ja passiivinen valtioservituutti rajoittaa valtion määräysvaltaa omalla alueellaan. Valtion ohella myös kansainvälinen järjestö voi olla valtioservituutin takaamien oikeuksien haltija.


title: Valtioservituutti

text: Käytännön valtioservituutteja ovat esimerkiksi kauttakulkuoikeus, alueen linnoittamattomuus, passintarkastuksen suorittaminen toisen valtion raja-asemalla, sotilastukikohdan tai sataman luovutus toisen valtion hallintaan, alueen sotilaallinen neutraloiminen ja alueen käyttäminen kansainvälisen järjestön asemapaikaksi. Valtioservituutin alaisena on siten Yhdistyneiden kansakuntien päämaja New Yorkissa. Suomessa valtioservituutti on koskenut Ahvenanmaata, mikä ensi sijassa ilmenee linnoittamattomuutena. Valtioservituutteja ovat myös Porkkalan alueen vuokrasopimus 1940–1955 ja Saimaan kanavan vuokrasopimus vuodesta 1962.


title: Mihail Bubennov

text: Mihail Semjonovitš Bubennov (, 21. marraskuuta 1909 nykyisen Altain aluepiirin Novotšihan piirin Vtoroje Polomošnevon kylä – 3. lokakuuta 1983 Moskova) oli venäläinen neuvostokirjailija.


title: Mihail Bubennov

text: Mihail Bubennov syntyi talonpoikaisperheeseen. Keskikoulun jälkeen hän työskenteli opettajana ja lehtimiehenä. Vuonna 1939 hänet hyväksyttiin Neuvostoliiton kirjailijaliiton ja vuonna 1951 NKP:n jäseneksi. Vuosina 1965–1975 hän oli Venäjän SFNT:n kirjailijaliiton hallituksen jäsen.


title: Mihail Bubennov

text: Bubennov on tyypillinen Stalinin ajan kirjailijasukupolven edustaja. Pienoisromaanin "Gremjaštši god" (”Jyrisevä vuosi”, 1932) aiheena on maatalouden kollektivisointi, "Bessmertije" (”Kuolemattomuus”, 1940) kertoo Venäjän kansalaissodasta. Bubennovin pääteos on toisen maailmansodan aikaa kuvaava romaani ”Valkea koivu” ("Belaja berjoza", 1947, 1952), jonka ensimmäinen osa sai Stalin-palkinnon vuonna 1948. Sen toinen osa on omistettu Stalinin ihannoinnille. Myöhemmin kirjailijaa arvosteltiin ristiriidattomuuden teorian noudattamisesta. Romaani ”Kotkien aro” ("Orlinaja step", 1959) kuvaa ”nuorison sankarillista taistelua” uudismaiden raivaamiseksi. Romaanin "Stremnina" (”Vuolle”, 1971) aiheena on Siperian luonnon valjastaminen. Teos "Zarnitsy krasnogo leta" (”Punaisen kesän elosalamat”, 1977) kuvaa kirjailijan lapsuutta.


title: Istituto Nazionale di Fisica Nucleare

text: Istituto Nazionale di Fisica Nucleare (INFN) () on Italian ydin-, hiukkas- ja astrofysiikan tutkimusta koordinoiva tutkimuslaitos. Sen perustivat 8. elokuuta 1951 Milanon, Torinon, Padovan ja Rooman Sapienza-yliopisto edistämään Enrico Fermin 1930-luvulla Roomassa aloittamaa ydinfysiikan tutkimusta. INFN tekee läheistä yhteistyötä CERNin, Fermilabin, Max Planck -instituutin ja muiden kansainvälisten tutkimuslaitosten kanssa.


title: Istituto Nazionale di Fisica Nucleare

text: 1950-luvun jälkipuoliskolla Istituto Nazionale di Fisica Nucleare suunnitteli ja rakennutti ensimmäisen italialaisen hiukkaskiihdyttimen - Frascatin elektronisynkrotronin. 1960-luvun alkupuoliskolla Frascatissa rakennettiin Bruno Touschekin johdolla lisäksi maailman ensimmäinen elektroni-positronitörmäytin (ADA - Anello Di Accumulazione). Vuonna 1968 Frascatin kansallinen laboratorio otti käyttöön ADONE:n (suurempi ADA), joka oli ensimmäinen korkeaenergiahiukkastörmäytin. Sen säteen energia oli 1,5 GeV. Samoihin aikoihin INFN liittyi mukaan tutkimuksiin CERN:iin sijoitettavien, entistä tehokkaampien hiukkaskiihdyttimien rakentamiseksi. Viime vuosina INFN:llä on ollut merkittävä osa grid-laskennan kehityksessä.


title: Istituto Nazionale di Fisica Nucleare

text: INFN:llä on yhteensä 19 osastoa () useimmissa suurissa italialaisyliopistoissa (esim. The Galileo Galilei Institute for Theoretical Physics (GGI), jota rahoittavat INFN ja Firenzen yliopisto), sekä neljä kansallislaboratoriota. INFN:llä on omaa henkilöstöä noin 2 000, mutta se on ensisijaisesti korkeaenergiafysiikan päärahoittajataho Italiassa. Tutkijat ovat usein samanaikaisesti yliopiston sekä INFN:n kirjoilla, ja saavat jälkimmäisestä kohdennettua tutkimusrahoitusta. INFN toimii ulkopuolisena rahoittajana noin 2 000 vanhemmalle ja 1 300 nuoremmalle tutkijalle.


title: Julie & Julia

text: Julie & Julia on Nora Ephronin ohjaama yhdysvaltalainen kirjafilmatisointi vuodelta 2009. Yhdysvaltalainen Julie Powell päätti vuonna 2002 valmistaa Julia Childin "Mastering the Art of French Cooking" -kirjan kaikki 524 reseptiä vuoden aikana. Lopputuloksena syntyi kirja ja myöhemmin "Julie & Julia" -elokuva.


title: Elinkeino-oikeus

text: Elinkeino-oikeus on oikeudenala, jonka piiriin kuuluvat elinkeinonharjoittamista ja elinkeinon harjoittamisen oikeutta koskevat asiat. Joissakin maissa elinkeino-oikeus on elinkeinoasioita käsittelevä erityistuomioistuin. Subjektiivisena oikeutena elinkeino-oikeus tarkoittaa jokaiselle kansalaiselle kuuluvaa oikeutta harjoittaa elinkeinoa.


title: Elinkeino-oikeus

text: Elinkeino-oikeus sijoittuu oikeudenalojen jaottelussa markkinaoikeuden alalohkoksi. Markkinaoikeuden muut osa-alueet ovat kilpailuoikeus eli kilpailunrajoitusoikeus, kilpailumenettelyoikeus, tuotepolitiikkaan ja tuoteturvallisuuteen liittyvä oikeus sekä kuluttajaoikeus eräiltä keskeisiltä osiltaan. Markkinaoikeus luo puitteet elinkeino- ja yritystoiminnalle. Laajasti ymmärrettyy elinkeino-oikeuteen kuuluvat elinkeinojen harjoittamista, julkista yritystoimintaa, maassa olevia ulkomaisia elinkeinonharjoittajia, talouspolitiikkaa, ulkomaankauppaa, valuuttamääräyksiä ja yritystoiminnan valvontaa säätelevät normit ja oikeuskäytäntö. Elinkeino-oikeuden pyrkimyksenä on ohjata elinkeinotoimintaa oikeana ja tarkoituksenmukaisena pidettyyn päämäärään. Sitä varten säädetty lainsäädäntö on eri yhteiskunta- ja talousjärjestelmissä erilainen.


title: Elinkeino-oikeus

text: Suomen vanhimmat elinkeinot metsästys ja kalastus olivat pitkään vailla oikeudellista sääntelyä. Samoina oli karjanhoidon ja kaskiviljelyn laita. Sen sijaan kauppaa, käsityötä ja merenkulkua on säännelty keskiajalta lähtien. Varhainen kaupankäynti pyrittiin keskittämään kaupunkeihin. Jo vuonna 1284 Maunu Ladonlukko kielsi maakaupan. Maaseudun asukkaille jäi kuitenkin oikeus omiksi tarpeikseen ostaa, myydä ja vaihtaa maalaistavaroita. Myös käsityöelinkeinot haluttiin saada kaupunkien yksinoikeudeksi. Keskittämispyrkimys ei kuitenkaan koskenut pitäjänkäsityöläisiä, kuten räätäleitä, seppiä ja suutareita. Kaupungissa elinkeinoja saivat harjoittaa porvarisoikeuksien haltijat. Keskiajan ja uuden ajan taitteessa käsityöammattien harjoittamista alkoi kahlita ammattikuntalaitos. Meritse tapahtuvaa ulkomaankauppaa saivat harjoittaa vain tietyt kaupungit. Sitä sääteli muun muassa vuoden 1614 kauppa- ja purjehdussääntö.


title: Elinkeino-oikeus

text: Nykyaikaisen teollisuuden syntyminen edellytti taloudellisia vapauksia, kuten elinkeino-, muuttamis- ja työsopimusvapautta. Kehitys lähti liikkeelle Englannista 1700-luvulla ja levisi vähitellen ympäri Eurooppaa. Elinkeinovapautta edistivät esimerkiksi Yhdysvaltain itsenäisyysjulistus 1766 ja Ranskan suuri vallankumous, joka toteutti tämän vapauden 1791. Pohjoismaissa elinkeinovapaus toteutui 1800-luvulla. Suomessa uudistukset toteutuivat melko myöhään. Vuonna 1859 säädettiin ammattikuntajärjestelmän piirin koskevan vain 15:tä ammattia. Ammattikuntapakko kumottiin 1868. Lopullisesti elinkeinovapaus toteutui 1879. Elinkeinovapauslaki (122/1919) säädettiin 1919.


title: The Trinity

text: The Trinity on dancehall-artisti Sean Paulin kolmas studioalbumi. Albumi julkaistiin Yhdysvalloissa 27. syyskuuta 2005 Atlantic Recordsin kautta.26. kesäkuuta 2006 albumista julkaistiin bonuskappaleversio. Se julkaistiin vain Isossa-Britanniassa. Uusi versio sisältää edellisen 18 kappaleen levyn lisäksi 6 kappaleen bonuslevyn.Albumin "Oh Man" -kappale, jolla vierailee reggaeton-artisti Daddy Yankee jäi pois albumilta. Kappaleen oli tuottanut Luny Tunes.


title: Paavo Hynynen

text: Paavo Hynynen (20. marraskuuta 1917 Kittilä – 11. heinäkuuta 1941 Salla) oli suomalainen jatkosodassa kaatunut lakitieteen ylioppilas ja runoilija.


title: Paavo Hynynen

text: Hynysen vanhemmat olivat taloudenhoitaja Eerikki Hynynen ja Aino Maria Aleksandra Hannula. Hän pääsi ylioppilaaksi 1937 Rovaniemen keskikoulun jatkoluokilta ja lähti sitten opiskelemaan oikeustiedettä Helsingin yliopistoon.


title: Paavo Hynynen

text: Hynynen palveli talvi- ja jatkosodan aikana Kevyt Osasto 3:ssa Sallan rintamalla joukkueenjohtajana. Hänestä tuli vänrikki 1940 ja luutnantti 1941. Hynynen kaatui heinäkuussa 1941 Sallan Kieristelmävaarassa. Hänet on haudattu Rovaniemen sankarihautaan.


title: Paavo Hynynen

text: Hynyseltä on runo "Jäämeren marssi" sota-aikaisessa rintamamiesten antologiassa "Täältä jostakin" (WSOY 1943, 3. p. 1993).


title: Joonas Pöntinen

text: Joonas Pöntinen (s. 19. maaliskuuta 1990) on suomalainen jalkapalloilija, joka edustaa Kuopion Palloseuraa. Hänen pelipaikkansa on maalivahti.


title: Joonas Pöntinen

text: Pöntinen debytoi Veikkausliigassa 12. toukokuuta 2008 ottelussa HJK:ta vastaan. Hän pelasi heti ensimmäisessä ottelussaan nollapelin. Pöntinen allekirjoitti lokakuussa 2010 kaksivuotisen jatkosopimuksen.


title: Sport stacking

text: Sport stacking (tunnetaan myös nimellä "Cup stacking" tai "Speed stacking") on yksilö- ja joukkuelaji, jossa pinotaan kuppeja tietynlaisiin pinoihin ennalta määrätyssä järjestyksessä mahdollisimman lyhyessä ajassa. Pinot ovat yleensä kolmen, kuuden tai kymmenen kupin pyramideja. Lajissa käytettään tarkoitukseen suunniteltuja muovikuppeja.


title: Sport stacking

text: Laji kehittyi Yhdysvalloissa Etelä-Kalifornian poikien ja tyttöjen klubin harrastuksena ja sai kansallista huomiota 1990 "The Tonight Show starring Johnny Carsonissa". Lajin kehitti Wayne Godinet, joka esitteli ensimmäiset muodostelmat ja antoi lajille nimen "Karango Cup Stack". Myöhemmin liikunnanopettaja Bob Fox kehitti lajille viralliset säännöt ja perusti sille lajiliiton - World Sport Stacking Association. Liitto järjestää muun muassa lajin maailmanmestaruuskilpailut.


title: Christina Regina von Birchenbaum

text: Christina Regina von Birchenbaum (k. 1651 jälkeen) on Suomen kirjallisuuden historiassa ensimmäinen nimeltä tunnettu suomalainen naisrunoilija. Hänen henkilöllisyydestään ja elämänvaiheistaan tiedetään kuitenkin varsin vähän, eikä tietoja voida todistaa asiakirjalähteistä.


title: Christina Regina von Birchenbaum

text: Von Birchenbaum kirjoitti omista kokemuksistaan "En ny visa" () -nimisen runon, joka on määritelty eroottiseksi elegiaksi. Runoilijaa on verrattu kansanrunojen "Annikaiseen", sillä tämän tavoin hän onnistuu antamaan elävän kuvan elämänpiiristään ja omista tunteistaan. Hän kuvaa muun muassa kokemuksiaan etsiessään kadonnutta puolisoaan 30-vuotisen sodan runtelemasta Saksasta. Runo on niin sanottu "akrostikon", jossa säkeistöjen alkukirjaimet muodostavat von Birchenbaumin koko nimen. Runossa on sen mukaisesti kaikkiaan 29 säkeistöä. Teoksen käsikirjoitus on päivätty 24. heinäkuuta 1651.


title: Christina Regina von Birchenbaum

text: Runon oletetaan kertovan runoilijan elämästä hänen lapsuudestaan alkaen suunnilleen runon kirjoittamisaikaan saakka. Runon mukaan von Birchenbaum syntyi Karjalassa ja menetti isänsä jo kolmivuotiaana. Hän meni nuorena naimisiin majuri "Axel Pauli Liljenfeldtin" kanssa, joka oli mukana 30-vuotisessa sodassa ja kaatui Saksassa taistelukentällä. Runoilija lähti etsimään sodassa kadonnutta miestään Saksaan, mutta sai siellä vain tiedon miehensä kuolemasta ja jäi leskeksi kolmen lapsen äitinä. Kaksi lapsistaan hän menetti vielä näiden ollessa pieniä, ja kolmas, tytär, naitiin sittemmin ulkomaille. Seitsemäntoista vuoden leskeyden jälkeen hän kohtasi uuden palavan rakkauden nuoren aatelismiehen kanssa, mutta suhde päättyi pahojen kielten vuoksi onnettomasti. Tämä viimeinen pettymys kävi kovia kokeneen runoilijan sieluun niin syvästi, että hän päätti jättää hyvästit maailmalle ja etsiä lohtua taivaallisesta sulhasesta.


title: Christina Regina von Birchenbaum

text: Von Birchenbaumin liikuttavaa elegiaa pidetään yhtenä Suomen runouden varhaisaikojen huomattavimmista teoksista. Siinä on omien elämänkokemusten tuomaa välittömyyttä ja aitojen tunnekuohujen sinisilmäistä suloa. Runo muistuttaa luonteeltaan vanhoja kansanlauluja mutta osoittaa, että täysipainoinen runoilmaisu on mahdollista myös tässä muodossa.


title: Imperial Blaze

text: Imperial Blaze on dancehall-artisti Sean Paulin neljäs studioalbumi. Albumi julkaistiin Yhdysvalloissa 18. elokuuta 2009 ja Britanniassa 31. elokuuta.


title: Imperial Blaze

text: Albumin piti alun perin ilmestyä jo kesällä 2007 nimellä "The Next Thing", sitten albumin julkaisu siirtyi marraskuulle 2008 ja lopulta se julkaistiin vasta elokuussa vuonna 2009.


title: Mikael Jansson

text: Lars-Olof Mikael Jansson (s. 4. syyskuuta 1965 Uumaja) on ruotsalainen kansallismielinen poliitikko, joka toimi Ruotsidemokraattien johdossa vuosina 1995–2005. Hänet korvasi Jimmie Åkesson. Hän oli ehdolla Euroopan parlamentin jäseneksi vuoden 2009 vaaleissa.


title: Mikael Jansson

text: Jansson syntyi Uumajassa, mutta kasvoi Kopparbergissa, Ljusnarsbergin kunnan pääpaikassa Västmanlandissa. Hän on asunut vuodesta 1985 Örebrossa. Hänellä on kaksi poikaa. Hän meni vuonna 2006 kihloihin Liselott Löfgrenin kanssa.


title: Mikael Jansson

text: Jansson kouluttautui opistoinsinööriksi ja suoritti pakollisen asepalveluksensa. Poliittisen uransa hän aloitti keskustapuolueessa vuonna 1990. Hän eteni Örebron paikallisjärjestön toiseksi varapuheenjohtajaksi ja Örebron Vasan kunnanosalautakunnan varajäseneksi. Vuonna 1993 hän siirtyi Ruotsidemokraatteihin, jossa hänestä tuli toinen varapuheenjohtaja vuonna 1994 ja puheenjohtaja vuonna 1995. Hän pyrki epäonnistuneesti vielä uudelle puheenjohtajakaudelle vuonna 2005.


title: Mikael Jansson

text: Jansson on tehnyt myös muita töitä samanaikaisesti politiikassa toimimisen ohella.


title: Rahzel

text: Rahzel tai Rahzel M. Brown on yhdysvaltalainen beatboxaaja New Yorkista. Hän on hip hop-yhtye The Rootsin entinen jäsen.


title: Bassojalkio

text: Bassojalkio on sähköinen soitin, jossa on jaloilla soitettava yksi- tai useampioktaavinen koskettimisto.


title: Bassojalkio

text: Tunnetuin bassojalkio lienee Moog Musicin valmistama Moog Taurus. Myöhemmät mallit ovat Taurus II sekä uusin malli Taurus III. Ensimmäinen Taurus oli tarkoitettu Constellation-nimisen kokonaisuuden bassojalkioksi, mutta suunnitelma ei toteutunut.


title: Bassojalkio

text: Taurus I ja II ovat monofonisia ja analogisia syntetisoijia. I-mallista poiketen Taurus II perustuu teknisesti Moog Rogue -syntetisoijaan. Taurus II -mallilla voi näin soittaa muitakin kuin bassosäveliä, mutta normaali koskettimisto on korvattu pedaaleilla käyttöpaaneelin ollessa erillisen jalustan varassa.


title: Bassojalkio

text: Muita bassojalkioiden, joita kutsutaan myös bassopedaaleiksi, valmistajia ovat Roland ja Studiologic. Kitaroistaan ja vahvistimista tunnettu EKO on valmistanut bassojalkioita. Varhainen bassojalkio oli Dewtron Mister Bassman, jonka Genesis-yhtyeen Mike Rutherford teki tunnetuksi.


title: Bassojalkio

text:
Nykyisin bassojalkioissa on MIDI-ohjaus, mikä mahdollistaa minkä tahansa MIDI-ohjausta seuraavan instrumentin käyttämisen.
Bassojalkio voi olla myös pelkkä MIDI-ohjain, jolloin se ei itse tuota ääntä vaan ulkopuolinen lähde tuottaa äänen ohjaimeen asetettujen
parametrien mukaan.


title: Bassojalkio

text: Tunnettuja yhtyeitä, joissa on käytetty bassojalkiota, ovat esimerkiksi The Police, Rush ja U2.


title: Kreikan parlamenttivaalit 2009

text: Kreikan parlamenttivaalit 2009 olivat ennenaikaisesti järjestetyt vaalit, joissa valittiin 300 edustajaa parlamenttiin. Vaalit järjestettiin 4. lokakuuta 2009.


title: Kreikan parlamenttivaalit 2009

text:
Oppositiossa ollut sosiaalidemokraattinen PASOK voitti vaalit, kun se sai 160 paikkaa parlamenttiin. PASOKin johtaja Georgios Andreas Papandreu nousi vaalien jälkeen uudeksi pääministeriksi. Entisen pääministerin Kostas Karamanlisin Nea Dimokratia kärsi vaalitappion ja jäi vain 91 paikkaan. Lisäksi uuteen parlamenttiin nousi edustajia kommunistisesta puolueesta, oikeistolaisesta Laikos Orthodoksos Synagermos -puolueesta ja radikaalivasemmistolaisesta SYRIZAsta.
Seuraavien parlamenttivaalien ajankohta Kreikassa olisi ollut vasta vuonna 2011. Kostas Karamanlis ilmoitti kuitenkin syyskuussa 2009, että maassa järjestetään ennenaikaiset vaalit. Karamanlisin mukaan Kreikka tarvitsee uusia vaaleja, jotta poliittinen ilmapiiri voitaisiin puhdistaa maailmanlaajuisen taantuman iskettyä maahan. Hallituspuolueilla oli vain yhden paikan enemmistö parlamentissa, ja Karamanlisin tarkoituksena olisi saada kansalta tukea talouden uudistamiselle.


title: Kreikan parlamenttivaalit 2009

text: Vuoden 2007 vaaleissa valtaan nousseen hallituksen ja Nea Dimokratian suosio on rapistunut etenkin taloussotkujen takia. Lokakuussa 2008 kaksi ministeriä erosi, kun valtio oli vaihtanut Athoksen luostariyhteisön kanssa maaomistuksia. Valtion arvioidaan jääneen kaupassa jopa sata miljoonaa euroa tappiolle. Hallituksen suosiota nakersi myös joulukuussa 2008 alkaneet mellakat.


title: Kreikan parlamenttivaalit 2009

text: Parlamenttivaaleissa äänesti 70,92% äänioikeutetuista. Kun äänistä oli laskettu 99,92%, PASOK oli saanut vähän yli kolme miljoonaa ääntä. Parlamenttiin puolue sai sen myötä 160 paikkaa, kun toiseksi suurin puolue Nea Demokrati jäi 91 paikkaan. Kommunistinen puolue sai 21, Laikos Orthodoksos Synagermos 15 ja SYRIZA 13 paikkaa. Vihreä "Oikologoi Prasinoi" jäi 2,53% ääniosuuteen, eikä saanut paikkoja parlamenttiin. Loput puolueet saivat vain marginaalisen määrän ääniä.


title: Kreikan parlamenttivaalit 2009

text: PASOKin johtajasta Georgios Papandreusta tuli vaalien jälkeen Kreikan uusi pääministeri. Hän vannoi virkavalansa 6. lokakuuta 2009.


title: Kuznetsov

text: Kuznetsov (), naisilla Kuznetsova (Кузнецо́ва) on yleisimpia venäläisiä sukunimiä. Se perustuu ammattinimitykseen "kuznets" (кузне́ц) ’seppä’. Nimi voi viitata seuraaviin henkilöihin tai asioihin:


title: Kuznetsov

text: Kuznetsov


title: Kuznetsov

text: Kuznetsova


title: Kuznetsov

text: Muita


title: Tiedekirjasto Tritonia

text: Tiedekirjasto Tritonia on kaikille avoin tieteellinen yhteiskirjasto, jonka kehysorganisaatiot ovat Vaasan korkeakoulut.


title: Tiedekirjasto Tritonia

text:
Kehysorganisaatiot:
Tritonia tukee korkeakoulujensa opiskelua, opetusta ja tutkimusta, tarjoamalla aineisto- ja ohjauspalveluja sekä digipedagogisia opetuksen kehittämispalveluita suomen, ruotsin ja englannin kielellä. Palveluja voi käyttää sekä Tritonian tiloissa että tietoverkkojen välityksellä.Tritonia välittää Suomen kirjastoverkon yhteisiä palveluja, kansallisen digitaalisen kirjaston käyttöliittymä on nimeltään Finna. Tritonian yhteydessä toimii opetuksen tukiyksikkö EduLab.


title: Tiedekirjasto Tritonia

text: Tritonian päätoimipisteessä Vaasan yliopiston kampusalueella Palosaarella sijaitsee myös Juveneksen kahvila Café Oskar. Päätoimipisteen lisäksi Tritonialla on toimipiste Pietarsaaressa Campus Allegron yhteydessä.


title: Tiedekirjasto Tritonia

text: Ensimmäiset maininnat Vaasan yhteisestä korkeakoulukirjastosta ovat jo vuodelta 1969. Arkkitehtuuritoimisto Käpy ja Simo Paavilaisen suunnitteleman kirjastorakennuksen virallisia avajaisia vietettiin kuitenkin vasta 20.8.2001. Vaasan yliopiston, Hanken Vasan ja Åbo Akademi Vasan yhteisen kirjaston lisäksi Tritoniassa aloitti toimintansa oppimiskeskusprojekti.


title: Tiedekirjasto Tritonia

text: Tritonian, Vaasan ammattikorkeakoulun ja Yrkeshögskolan Novian tietokannat yhdistettiin ja tekniikan yksiköiden muutto Tritoniaan tapahtui marraskuussa 2009 ja viiden korkeakoulun omistama Tritonia avattiin virallisesti 7.1.2010.


title: Tiedekirjasto Tritonia

text: Viimeisin muutto oli vuoden 2016 lopussa, kun Novian ja Vaasan ammattikorkeakoulun sosiaali- ja terveysalan opetus siirtyi Palosaarelle uuteen Alere-kiinteistöön ja toiminta Tritonian Raastuvankadun ja Sarjakadun yksiköissä päättyi.


title: Akira Takaki

text: Akira Takaki (s. 23. kesäkuuta 1996) on ääninäyttelijä, joka on ääninäytellyt suomenkielisissä animaatioelokuvissa ja -sarjoissa. Yksi hänen rooleistaan on Sosuke-poika elokuvassa Ponyo rantakalliolla. Hänen pitkäaikaisin roolinsa on Nalle Puhissa esiintyvä kengurunpoikanen Ruu, jota hän on esittänyt mm. elokuvassa Nalle Puh ja Möhköfantti.


title: Akira Takaki

text: Vuonna 2017 Takaki osallistui Idolsin kahdeksannelle tuotantokaudelle.


title: Ykkösen kausi 1997

text: Ykkösen kausi 1997 oli Suomen jalkapallon toiseksi korkeimman sarjatason kausi. Kausi pelattiin kahtena 10 joukkueen lohkona. Runkosarja oli kaksinkertainen. Lohkojen viisi parasta joukkuetta pelasivat yhteisen noususarjan. Noususarja pelattiin yksinkertaisena ja joukkueet saivat bonuspisteitä runkosarjan sijoituksen mukaan. Voittaja nousi suoraan Veikkausliigaan ja toiseksi tullut karsi liigapaikasta Veikkausliigan toiseksi viimeisimmän kanssa. Sarjasta nousi suoraan FC Haka ja karsintojen kautta PK-35.


title: Ykkösen kausi 1997

text: Runkosarjojen viisi viimeistä joukkuetta pelasivat omissa lohkoissaan yksinkertaisen putoamissarjan, jossa runkosarjojen pisteet otettiin mukaan. Kaksi viimeistä joukkuetta putosivat suoraan Kakkoseen. Sarjan kolmanneksi viimeinen karsi sarjapaikastaan pelaamalla yksinkertaisen sarjan kahden Kakkosen lohkoissa toiseksi sijoittuneen joukkueen kanssa. Sarjan voittaja selvisi Ykköseen.


title: Ykkösen kausi 1997

text: Joukkueet saivat bonuspisteitä seuraavasti: lohkojen voittajat 5, toiseksi sijoittuneet 3, kolmanneksi sijoittuneet 2 ja neljänneksi sijoittuneet 1 pisteen. Haka nousi suoraan Veikkausliigaan.


title: Ykkösen kausi 1997

text: PK-35 karsi liigapaikasta TP-Seinäjoen kanssa ja nousi Veikkausliigaan yhteismaalein 7–5: Uusinta suorasta säilymisestä Gnistan-HIK 0-2


title: Ykkösen kausi 1997

text: TiPS ja Ponnistus putosivat Kakkoseen.


title: Ykkösen kausi 1997

text: GBK ja Närpes Kraft putosivat Kakkoseen.


title: Ykkösen kausi 1997

text: Gnistan säilyi Ykkösessä, EIF ja HIFK jäivät Kakkoseen.


title: Ykkösen kausi 1997

text: Pyry Nokia nousi Ykköseen, KuPS putosi Kakkoseen ja VisanP jäi Kakkoseen.


title: Mika Hernesniemi

text: Mika Hernesniemi (s. 2. toukokuuta 1973 Helsinki) on entinen suomalainen jalkapalloilija. Hän oli pelipaikaltaan keskikenttäpelaaja.


title: Mika Hernesniemi

text: Hernesniemi on Voikkaan Pallo-Peikkojen kasvatti ja kuului samaan menestyksekkääseen ikäluokkaan Sami Hyypiän ja Toni Huttusen kanssa. Ensiesiintymisensä Suomen korkeimmalla sarjatasolla Veikkausliigassa hän teki Kuusankosken Kumun riveissä 15. heinäkuuta 1990 ottelussa Kuusysiä vastaan.


title: Mika Hernesniemi

text: Vuonna 1993 Hernesniemi siirtyi Myllykosken Palloon, jota hän edusti suurimman osan urastaan. Hän saavutti MyPan kanssa Suomen mestaruuden sekä lukuisia himmeämpiä SM-mitaleja. Suomen cupin hän voitti kahdesti.


title: Mika Hernesniemi

text: Hernesniemi nimettiin Veikkausliigan legendaksi vuonna 2009.


title: Hydrogen@home

text: Hydrogen@home on BOINC-alustalla suoritettava hajautetun laskennan projekti, jonka tarkoituksena on edistää vedyn tuotantoa sekä varastointia.


title: Rolf Palmgren

text: Rolf Odo Armand Palmgren (22. toukokuuta 1880 Helsinki – 6. lokakuuta 1944 Helsinki) oli suomalainen ornitologi, Korkeasaaren eläintarhan intendentti ja Suomen ensimmäinen valtion luonnonsuojeluvalvoja.


title: Rolf Palmgren

text: Palmgren kuvasi kirjassaan "Helsingforstraktens fågelfauna" Helsingin Vanhankaupunginlahden linnustoa. Hän teki itse useita retkiä tälle alueelle ja järjesti sinne myös ekskursioita. Toinen Palmgrenin tutkimuksen kohde oli myöhemmin kuivattu Huittisten Raijalanjärvi jonka linnustosta hän julkaisi 1915 kirjan "Till kännedomen om fågelfaunan i Hvittis samt angränsande delar af Kumo socken och Kauvatsa kapell".


title: Rolf Palmgren

text: Palmgrenin kirjallisen tuotannon pääteos oli vuosina 1920–1922 ilmestynyt "Naturskydd och kultur 1-2" ("Luonnonsuojelu ja kulttuuri I–II"). Hän kuvasi teoksessa suomalaisen luonnonsuojeluaatteen syntyvaiheita ja vetosi myös Vanhankaupunginlahden suojelemiseksi rakentamiselta. Palmgren kirjoitti myös eläinaiheisia kirjallisia kuvauksia joita julkaistiin muun muassa "Luonnon lapsia 1–2" nimisessä kokomateoksessa.


title: Rolf Palmgren

text: Palmgren oli Korkeasaaren eläintarhan intendenttinä 1910–1929. Vuodesta 1924 hän toimi myös valtion luonnonsuojelunvalvojana. Palmgren opetti lisäksi luonnonhistoriaa vuosina 1914–1924 Ruotsalaisessa normaalilyseossa ja muissa helsinkiläisissä kouluissa. 1920-luvulla Korkeasaaren toimintaa jouduttiin supistamaan rahapulan takia. Palmgren joutui riitoihin alaistensa kanssa ja hän kärsi myös alkoholiongelmista. Palmgren erotettiin intendentin virastaan 1929 syytettynä varojen väärinkäytöstä. Hän vietti loppuvuotensa "köyhänä, yksinäisenä ja murtuneena" ja kuoli Käpylän vaivaistalossa lokakuussa 1944.


title: Valto Maunula

text: Valto Maunula (s. 15. helmikuuta 1936 Kittilä) on suomalainen sähköteknikko ja kirjailija, joka asuu nykyisin Sodankylän Sattasessa.


title: Valto Maunula

text: Maunulan romaaneissa "Kannattaa varoa" ja "Ei sorru" kuvataan Kolarin ja Kittilän alueella jatkosodan aikana toimineita metsäkaartilaisia. Romaanissa "Kahdeksanvuotiaan sota" käsitellään lappilaisten Ruotsiin evakkoon joutumista Lapin sodan aikana syksyllä 1944.


title: Popov

text: Popov (), naisilla Popova (Попо́ва) on yleisimpiä venäläisiä sukunimiä, jota esiintyy myös bulgarialaisilla. Se perustuu ammattinimitykseen "pop" (поп) ’pappi’. Nimi voi viitata seuraaviin henkilöihin tai asioihin:


title: Popov

text: Popov


title: Popov

text: Popova


title: Popov

text: Muita


title: Luettelo Matti Salmisen levytyksistä

text: Tämä on luettelo Matti Salmisen levytyksistä.


title: Lebedev

text: Lebedev (), naisilla Lebedeva (Ле́бедева) on yleisimpiä venäläisiä sukunimiä. Se perustuu ’joutsenta’ tarkoittavaan liikanimeen "Lebed" (Ле́бедь). Nimi voi viitata seuraaviin henkilöihin tai asioihin:


title: Lebedev

text: Lebedev


title: Lebedev

text: Lebedeva


title: Lebedev

text: Muita


title: Jääkiekon SM-sarjakausi 1974–1975

text: Jääkiekon SM-sarjakaudella 1974–1975 mestaruus ratkaistiin kymmenen joukkueen nelinkertaisena sarjana. Kaksi viimeistä joukkuetta putosivat sarjasta. Kausi oli viimeinen jolloin jääkiekon Suomen mestaruus ratkaistiin suoraan sarjamuotoisesti. Seuraavalla kaudella SM-sarjan nimi vaihtui SM-liigaksi ja suuri uudistus oli pudotuspelien mukaan tuleminen. Mestaruuden voitti Tappara, selvällä 11 pisteen erolla hopealle tulleeseen HIFK:hon.


title: Jääkiekon SM-sarjakausi 1974–1975

text: SaiPa ja TuTo putosivat I-divisioonaan. Sarjaan nousivat Vaasan Sport ja Forssan Palloseura.


title: Jääkiekon SM-sarjakausi 1974–1975

text: Timo Sutinen, Jokerit voitti pistepörssin 26+28 = 54. Seppo Repo oli paras maalintekijä 37 osumallaan. Juhani Tamminen, HIFK oli paras syöttäjä – 36.


title: Petrov

text:
Petrov, naisilla Petrova () on yksi yleisimmistä venäläisistä ja bulgarialaisista sukunimistä. Se perustuu raamatulliseen etunimeen (ven. Пётр, "Pjotr"; bulgarian "Petăr", Петър), jota suomessa vastaavat Pietari, Petri ym. Tunnettuja Petrov- ja Petrova-nimisiä henkilöitä ovat:
Petrov


title: Petrov

text: Petrova


title: Petrov

text: Yhdysnimiä


title: Petrov

text: Petrov salanimenä


title: Krog

text: Krog on seuraavien henkilöiden sukunimi:


title: Kroonstad

text: Kroonstad on kaupunki Etelä-Afrikan Free Staten provinssissa Vaaljoen varrella. Kaupungissa on noin 111 000 asukasta (vuonna 1991) ja se on maatalouden ja teollisuuden keskus sekä merkittävä rautateiden risteysasema.


title: Kroonstad

text: Kaupunki perustettiin vuonna 1855 ja se kasvoi nopeasti 1800-luvun lopulla kun alueelta löydettiin kultaa. Bloemfonteinin kukistuttua toisen buurisodan aikana se oli Oranjen vapaavaltion pääkaupunki 13. maaliskuuta - 11. toukokuuta 1900.


title: Hyposentri

text: Hyposentri on maanjäristyskeskus eli fokus, maan alla sijaitseva kohta, josta maanjäristys alkaa. Suoraan hyposentrin yläpuolella olevaa maanpinnan kohtaa kutsutaan episentrumiksi. Maanjäristyksessä kallioperään varastoitunut jännitys ylittää hyposentrissa kiviaineksen lujuuden. Tällöin maanjäristyskeskusta ympäröivä kallioperä repeää ja kallioperän osaset siirtyvät toisiinsa nähden. Hyposentrissa vallitseva jännityskenttä vaikuttaa maanjäristyksen syntyyn ja voimakkuuteen. Jännitystä varastoituu kallioperään nopeammin mannerlaattojen kohtaamisvyöhykkeillä kuin niiden sisäosissa.


title: Hyposentri

text: Hyposentrin syvyys voi olla sadoista metreistä satoihin kilometreihin. Maanjäristyskeskuksen syvyys vaikuttaa maanjäristyksen tuhoisuuteen. Tuhot ovat yleensä sitä pahempia, mitä lähempänä maanpintaa hyposentri sijaitsee. Maanjäristyksessä hyposentrin ympärille muodostuu murtuma-alue eli fokusalue, jossa tapahtuvaa muodonmuutosta kuvaa järistyksen fokusmekanismi. Voimakkaissa maanjäristyksissä fokusalue voi olla laajuudeltaan useita satoja kilometrejä.


title: Hyposentri

text: Hyposentri-termiä käytetään myös ilmakehässä räjähtävän ydinaseen alapuolella olevasta kohdasta. Termi sopii kaikkiin vastaavankokoisiin räjähdyksiin, mutta sille ei ollut käyttöä ennen ydinräjäytyksiä. Tässä kontekstissa termi "nollapiste" (ground zero) on sen synonyymi, vaikkakin se on vähemmän tarkka ja sitä käytetään vapaammin.


title: Hyposentri

text: Hyposentrin koordinaatit ja tapahtuma-aika voidaan määrittää seismografihavaintojen perusteella. Perinteisin määritystapa on graafinen. P- ja S-aallon saapumisaikojen erotus seismogrammilla antaa etäisyyden maanjäristyksen tapahtumapaikkaan. Tämän jälkeen oikeapituiselle kartalle voidaan piirtää ympyrä käyttäen havaintopistettä ympyrän keskipisteenä. Jos maanjäristys on matala, sen episentri löytyy tämän ympyrän kehältä. Vähentämällä P- ja S-aaltojen saapumisajasta kyseisten aaltotyyppien ennustettu kulkuaika, saadaan arvio järistyksen tapahtumahetkelle eli "origoaika".


title: Hyposentri

text: Maanjäristyksen paikantamiseen tarvitaan yleensä vähintään kolme asemaa, sillä kolme erikeskeistä ympyrää voi leikata enintään yhdessä pisteessä. Pienikin syvyyden kasvu johtaa siihen, että ympyrät eivät enää leikkaa toisiaan, jolloin episentrin paikkaan tulee epävarmuutta. Useamman aseman käyttäminen pienentää virheen todennäköisyyttä. Mikäli käytettävissä on yhden aseman kaikki kolme komponenttia ja P-aallon tulosuunta voidaan määrittää, voidaan alustava paikannus tehdä myös yhden aseman perusteella.


title: Hyposentri

text: 1960-luvulta lähtien hyposentrejä on voitu määrittää käyttäen tietokonealgoritmeja. Algoritmit käyttävät paikannukseen P- ja S-aaltojen tuloaikoja ja laskevat iteratiivisesti fokuksen sijainnin ja syvyyden virherajoineen. Laskenta voidaan suorittaa litteällä tai pallomaisella nopeusmallilla. Laskennan onnistuminen riippuu käytetyn nopeusmallin hyvyydestä sekä algoritmin teknisistä yksityiskohdista.


title: Viljelykasvi

text: Viljelykasvi on kasvi, jota ihminen viljelee omaa tarkoitustaan varten. Erilaisia hyötykasveja ryhmittäin ovat ravintokasvit, raaka-ainekasvit ja koristekasvit.


title: Viljelykasvi

text: Suomessa tärkeitä viljelykasveja ovat ruis, ohra, timotei, kaura, vehnä, puna-apila, peruna, sokerijuurikas ja rypsi.


title: Fazer-liiga 1994–1995

text: Fazer-liigana tunnettiin jääkiekon 1. divisioonan ylempi loppusarja. 1. divisioona aloitettiin 12 joukkueen sarjana, josta jouluna pudotettiin kaksi joukkuetta (Ketterä ja Karhu-Kissat). Nämä saivat jatkaa niin sanotussa Fazer-liigan noususarjassa, josta Karhu-Kissat kuitenkin luopui."Pääartikkeli: Jääkiekon SM-liigan karsinnat 1995"Kiekko-Karhut, Ketterä, Titaanit ja Kärpät Fazer-liigaan kaudeksi 1995–1996. Neljä seuraavaa karsintasarjaan.


title: Fazer-liiga 1994–1995

text: PiTa ja Diskos -93 Jyväskylästä nousivat Fazer-liigaan.


title: Albalophosaurus

text: Albalophosaurus on kasvinsyöjädinosaurusten suku, joka tieteellinen kuvaus perustuu vuonna 2009 Japanissa Kuwajima-muodostumasta Hakusanista, Ishikawan prefektuurista löydettyihin jäännöksiin.


title: Albalophosaurus

text: Holotyyppi koostuu kallonluista, jotka ovat peräisin oletettavasti yhdelle yksilölle kuuluneesta kallosta. Kaikki kallon osat eivät ole säilyneet. Tyyppilaji sai nimen "A. yamaguchiorum" kahden innokkaasti etsinnässä auttaneen Yamaguchi-nimisen japanilaisen mukaan.


title: Albalophosaurus

text: Ei tiedetä tarkasti, minkä ikäisestä kerrostumasta "Albalophosauruksen" jäänteet löydettiin, koska löytöpaikalta puuttuu merellisiä kerrostumia, joissa olisi indeksifossiileja. Kuwajiman muodostuman kuitenkin tiedetään syntyneen varhaisliitukaudella, todennäköisesti Barrias-vaiheen jälkeen, ennen Barrême-vaihetta. Tämä arvio perustuu löytöpaikan alla ja päällä oleviin muodostumiin. Tuoreemmat tutkimukset viittaavat siihen, että Kuwajima-muodostuman ikä on todennäköisesti Valangin-vaiheen ja Hauterive-vaiheen väliltä, vaikkakin tarkka ikä on yhä epävarma.


title: Albalophosaurus

text: Dinosauruksen etujalat ovat olleet lyhyet, ja se on liikkunut takajalkojen varassa. Koko eläimen pituus on ollut 130 cm ja kallon noin 10 cm.


title: Albalophosaurus

text: "Albalophosaurus" luokiteltiin tavalliseksi ceratopsiaksi lajinkehitysanalyysissa. Luokitus tehtiin suvun kuvauksen yhteydessä. Holotyypissä on vain kladogrammin hämärä synapomorfia, eikä yhtään yksiselitteistä synapomorfiaa, joka määrittelisi ceratopsian. Muut piirteet, kuten "Albalophosauruksen" hampaiden morfologia, tuntuvat viittaavan siihen, että suvulla on yhteys ornithopodaan. Niinpä alkuperäisen kuvauksen tekijät viittaavat cerapoda incertae sedisiin, eivätkä pidä sitä ceratopsiana.


title: Sokolov

text:
Sokolov voi tarkoittaa seuraavia:
Sokolov, naisilla Sokolova () on yksi yleisimmistä venäläisistä sukunimistä. Se perustuu ’haukkaa’ tarkoittavaan lisänimeen "Sokol" (Со́кол). Nimi voi viitata seuraaviin henkilöihin:


title: Kesävihanta

text: Kesävihanta tarkoittaa kasvitieteessä kasvia, joka pudottaa lehtensä osaksi vuotta. Lauhkealla ja kylmällä vyöhykkeellä tämä tapahtuu talvisin. Trooppisella ja subtrooppisella vyöhykkeellä tämä tapahtuu kuivina kausina. Vastakohta kesävihannille kasveille on ainavihannat kasvit, joilla on lehtiä ympäri vuoden.


title: Kesävihanta

text: Maapallon kasvillisuusvyöhykkeistä kesävihantia kasveja esiintyy tyypillisesti esimerkiksi boreaalisella vyöhykkeellä, lehtimetsävyöhykkeellä, savanneilla ja monsuunimetsissä.


title: Walter Mazzarri

text: Walter Mazzarri (s. 1. lokakuuta 1961) on italialainen jalkapallovalmentaja ja entinen puolustaja. Tammikuusta 2018 lähtien hän on toiminut Torino FC:n päävalmentajana.


title: Walter Mazzarri

text: Mazzarri loi pelaajauransa pohjan ACF Fiorentinan junioriorganisaatiossa, mutta teki ammattilaisdebyyttinsä Serie B:ssä Pescara Calciossa 1981. Hän edusti 1982 lyhyen aikaa pääsarjatasolla pelannutta Cagliari Calciota kunnes siirtyi AC Reggianaan. Hän pelasi urallaan pääasiallisesti Serie A:ta alemmilla sarjatasoilla, joskin oli mukana Empolin seurahistorian ensimmäisissä nousujuhlissa Serie A:han 1986. Mazzarri lopetti peliuransa 1995 Sassari Torresissa.


title: Walter Mazzarri

text: Kolmisen vuotta peliuransa lopettamisen jälkeen Mazzarri palasi jalkapallon pariin Renzo Ulivierin apulaisvalmentajaksi SSC Napoliin. Kun Ulivieri jätti seuran 1999 siirtyi Mazzarri Bologna FC:n apulaisvalmentajaksi ja vuonna 2000 seuran nuorisojoukkueen peräsimeen.


title: Walter Mazzarri

text: Päävalmentajadebyyttinsä Mazzarri teki vuonna 2001 Serie C2:ssa pelanneessa SSD Acirealessa, jota oli pelaajaurallaan edustanut. Seuraavalla kaudella hän siirtyi AC Pistoieseen ja 2003 AS Livorno Calcion päävalmentajaksi. Livornossa Mazzarri teki läpimurtonsa valmentajana luotsaten seuran kauden 2003/04 päätteeksi Serie B:ssä kolmanneksi ja pääsarjaan. Menestyksestä huolimatta Mazzarri jätti seuran ja siirtyi Regginan päävalmentajaksi. Hänen johdollaan seura onnistui säilyttämään sarjapaikkansa Serie A:ssa seuraavilla kausilla. Tiukin oli kausi 2006/07 johon Reggiana joutui lähtemään Italian jalkapalloskandaalin vuoksi -11 pisteestä. Mazzarri pelasti Regginan putoamiselta pisteen turvin. Kauden jälkeen hän siirtyi UC Sampdorian päävalmentajaksi.


title: Walter Mazzarri

text: Mazzarri teki Sampdoriassa hienoa työtä. Ensimmäisellä kaudellaan hän johdatti seuran hienosti kuudenneksi ja UEFA Cupiin kaudelle 2008/09. Uudet haasteet söivät genovalaisten iskukykyä seuraavalla kaudella ja liigasijoitus putosi Sampdorian ollessa 13:s. Italian cupissa seura teki kuitenkin hienoa jälkeä ja eteni aina finaaliin saakka. Pokaali jäi saamatta SS Lazion oltua parempi rangaistuspotkukilpailun jälkeen. Kauden jälkeen Mazzarri jätti seuran.


title: Walter Mazzarri

text: Lokakuussa 2009 Mazzarri palasi jälleen valmennustehtäviin siirtyen SSC Napolin päävalmentajaksi. Mazzarrin johdolla Napoli omaksui menestyksekkäästi valmentajansa suosiman hyökkäysvoittoisen pelityylin. Mazzarri sai aikaan tulosta heti vajaalla kaudellaan 2009/10 nostaen seuran kuudenneksi ja mukaan europeleihin. Ensimmäinen kokonainen kausi toi Mazzarrin suojateille kolmannen sijan ja kaudella 2011/12 Napoli nähtiin Mestarien liigassa. Hyökkäysvoittoinen pelityyli toi tulosta myös Euroopassa ja seura eteni alkulohkostaan jatkoon pudottaen Manchester Cityn Eurooppa-liigaan. Pudotuspeleissä Napoli voitti kotonaan Chelsean 3–1, mutta jatkoaikatappio Lontoossa tiesi putoamista jatkosta. Serie A:ssa kausi päättyi viidenteen sijaan, mutta Coppa Italian finaalissa pettymykset unohtuivat. Napoli voitti Juventuksen 2–0 ja juhli ensimmäistä mestaruuspokaaliaan 25 vuoteen. Kaudella 2012/13 Napoli jatkoi menestyksekästä taivaltaan Mazzarrin alaisuudessa. Juventuksen vauhti oli Serie A:ssa seuralle kuitenkin liikaa ja mestaruus karkasi torinolaisille. Kakkossijan myötä Napoli selvisi kuitenkin Mestarien liigaan kolmatta kertaa Mazzarrin alaisuudessa.


title: Walter Mazzarri

text: Toukokuussa 2013 Mazzarri ilmoitti jättävänsä Napolin. Kuun lopussa hän ilmoitti siirtyvänsä Internazionalen päävalmentajaksi. Mazzarrin johdolla Interin vaikeudet Serie A:ssa jatkuivat edelleen, eikä joukkue kyennyt haastamaan kaudella 2013/14 Juventusta, AS Romaa ja SSC Napolia sarjan kärjessä. Inter sijoittui lopulta viidenneksi. Kauden jälkeen seura teki Mazzarrin kanssa vuoteen 2016 ulottuvan jatkosopimuksen. Kausi 2014/15 alkoi Interin osalta alavireisesti ja joukkue putosi kärkitaistelusta jo syksyllä. Seura erotti Mazzarrin marraskuussa 2014, kun Inter majaili liigassa yhdeksäntenä.


title: Walter Mazzarri

text: Toukokuussa 2016 Mazzarri allekirjoitti kolmivuotisen sopimuksen Englannin Valioliigassa pelaavan Watfordin kanssa. Hän aloittaa seuran päävalmentajana 1. heinäkuuta. Watfordin menestys jäi odotuksia heikommaksi. Joukkuetta vaivasivat läpi kauden loukkaantumiset, eikä Mazzarri onnistunut kauden aikana lunastamaan täysin kannattajien eikä pelaajien luottamusta. Vaikka Watford säilyttikin sarjapaikkansa, ilmoitti Mazzarri ennen viimeistä ottelua jättävänsä tehtävänsä kauden päätteeksi. Mazzarri oli Watfordin kahdeksas valmentaja vuoden 2012 jälkeen. Watfordin kausi Mazzarrin alaisuudessa päättyi 5–0 murskatappioon Manchester Citylle ja 17. sijaan.


title: Walter Mazzarri

text: Tammikuun alussa 2018 Mazzarrista tuli Torino FC:n päävalmentaja.


title: Blue (Da Ba Dee)

text: Blue (Da Ba Dee) on italialaisen eurodance-yhtye Eiffel 65:n tunnetuin single. Se nousi singlelistojen ykköseksi useissa Euroopan maissa vuonna 1999.


title: Bad Romance

text: "Bad Romance" on Lady Gagan kappale, ja ensimmäinen singlejulkaisu EP-levyltä "The Fame Monster". Kappaleen ovat sanoittaneet ja säveltäneet Lady Gaga sekä RedOne.


title: Bad Romance

text: Kappale vuoti internetiin 2. lokakuuta 2009, mitä Gaga kommentoi: "Nettiin vuotanut versio saa korvani vuotamaan verta, odottakaas että kuulette oikean version." Kappale sai virallisen ensisoittonsa Pariisissa Alexander McQueenin muotinäytöksessä taustamusiikkina. Radioissa kappaleen soitto alkoi 19. lokakuuta. "Bad Romance" julkaistiin digitaalisena singlenä 26. lokakuuta ja myöhemmin fyysisesti. "Rolling Stonen" "The 25 Best Songs of 2009" -listassa kappale sijoittui kymmenenneksi. Vuonna 2010 Lady Gaga voitti "Bad Romancella" seitsemän palkintoa sen musiikkivideosta MTV Video Music Awards -gaalassa, kolme palkintoa MTV Europe Music Awards -gaalassa ja vuonna 2011 Grammy-palkinnot parhaasta naisen esittämästä pop-kappaleesta ja parhaasta lyhyestä musiikkivideosta.


title: Bad Romance

text: Kappale sai virallisen ensisoittonsa Pariisissa Alexander McQueenin muotinäytöksessä taustamusiikkina. "Bad Romance" julkaistiin digitaalisesti singlenä 26. lokakuuta Ison-Britannian Radio 1 soitti "Bad Romancen" ensimmäisenä 19. lokakuuta 2009 kello 8.35 paikallista aikaa, eli Suomen aikaa klo 10.35. Gaga esiintyi "Saturday Night Live" -ohjelmassa 3. lokakuuta 2009, jolloin hän esitti kolmen kappaleen sekoituksen. Kappaleiden "LoveGame" ja "Poker Face" välissä Gaga soittaa pianolla akustisen otteen "Bad Romance" -kappaleesta.


title: Bad Romance

text: Kappaleesta vuoti internetiin 2. lokakuuta huonolaatuinen demoversio, jota Gaga itsekin haukkui Twitterissä: ""Nettiin vuotanut seuraava singleni saa korvani vuotamaan verta. Odottakaapas kun kuulette kappaleesta oikean version"".Gaga soitti otteen kappaleesta pianolla akustisesti Saturday Night Live -ohjelmassa Yhdysvalloissa 3. lokakuuta.


title: Bad Romance

text: Laurieann Gibson vahvisti GagaDaily.com:lle tehneensä koreografian "Bad Romance" -singlen musiikkivideota varten. Gibson sanoi, että videosta tulee "fantastinen". Myöhemmin myös David Guetta päivitti Twitter-blogiinsa viestin, jossa kertoo olevansa seuraavan Lady Gagan musiikkivideon kuvauksissa ja Guetta kehuu häntä hullun nerokkaaksi. Musiikkivideo kuvattiin 16. lokakuuta 2009. Videon ohjasi Francis Lawrence ja se julkaistiin Lady Gagan YouTube-kanavalla 23. marraskuuta 2009. Video oli YouTuben kaikkien aikojen katsotuin video jonkin aikaa, ennen kuin Justin Bieberin "Baby"-kappaleen video ohitti sen.


title: Doug Jarvis

text: Douglas M. "Doug" Jarvis (s. 24. maaliskuuta 1955 Brantford, Ontario, Kanada) on uransa lopettanut kanadalainen jääkiekkoilija, pelipaikaltaan keskushyökkääjä.


title: Doug Jarvis

text: Toronto Maple Leafs varasi Jarvisin toisella kierroksella varausvuorolla 24. Jarvis ei kuitenkaan pelannut otteluakaan Torontossa ennen kuin hänet kaupattiin Montreal Canadiensiin vaihdossa Greg Hubickiin.


title: Doug Jarvis

text: Jarvis debytoi NHL:ssä kaudella 1975–1976 Montrealissa ja teki 80 ottelussa tehopisteet 5+30=35. Seitsemän Montrealissa pelatun kauden jälkeen Jarvis kaupattiin yhdessä Rod Langwayn ja Brian Engblomin kanssa Washington Capitalsiin vaihdossa Ryan Walteriin ja Rick Greeniin. Jarvis pelasi Washingtonissa neljä kautta ennen siirtymistään Hartford Whalersiin vaihdossa Jörgen Pettersoniin kesken kauden 1985–1986. Kolmen Hartford-kauden jälkeen Jarvis lopetti uransa vuonna 1988.


title: Doug Jarvis

text: Peliuran jälkeen Jarvis on toiminut valmentajana. Hän oli Dallas Starsin sekä sen edeltäjän Minnesota North Starsin apuvalmentajana Pierre Pagén, Bob Gaineyn ja Ken Hitchcockin aikana. Kausina 2005–2009 Jarvis toimi Montreal Canadiensin apuvalmentajana sekä AHL:n Hamilton Bulldogsin päävalmentajana kaudet 2003–2005.


title: Doug Jarvis

text: Doug Jarvisilla on hallussaan NHL:n ennätys perättäisistä pelatuista otteluista. Hän pelasi 964 perättäistä ottelua NHL:n runkosarjassa vuosina 1975–1988. Jarvis voitti Stanley Cupin pelaajana neljä kertaa Montrealissa (vuosina 1976–1979) sekä kerran valmentajana Dallasissa (1999). Jarvis palkittiin Bill Masterton Trophyllä vuonna 1987 sekä Frank J. Selke Trophyllä vuonna 1984.


title: Doug Jarvis

text: Doug Jarvis on naimisissa ja hänellä on vaimonsa Lindan kanssa kaksi lasta.


title: Merimaskun kirkko

text: Merimaskun kirkko on vuodelta 1726 peräisin oleva tasavartinen puinen ristikirkko entisen Merimaskun kunnan pääsaarella Otavalla, nykyisessä Naantalin kaupungissa. Kirkon punamullatut ulkoseinät on rakennettu hirrestä ja katto päällystetty paanuilla. Kirkkoa käyttää Merimaskun seurakunta ja sen omistaa Naantalin seurakuntayhtymä.


title: Merimaskun kirkko

text: Kirkkoa ympäröivää kirkkotarhaa rajaa hirsiaita. Luoteiskulmassa on vuodelta 1769 peräisin oleva kellotapuli, lounaiskulmassa hirsinen porttihuone ja kaakkoiskulmassa 1700-luvun puolivälistä peräisin oleva hirsinen hautakappeli. Viime sotien sankarihauta-alueella oleva muistomerkki on Vilho Aallon teos. Alunperin kirkossa oli paanukate, joka vaihdettiin pärekatoksi 1855. Vuonna 1915 katoksi vaihtui saumattu peltikate, jonka päälle naulattiin paanut 1956.


title: Merimaskun kirkko

text: Museovirasto on määritellyt Merimaskun kirkkoympäristön yhdeksi Suomen valtakunnallisesti merkittävistä rakennetuista kulttuuriympäristöistä.


title: Merimaskun kirkko

text: Lähde- ja perimätietojen mukaan Merimaskun kappelikirkkoon on todennäköisesti haudattu 1600-luvulla Oxenstierna- ja Kruus-suvun jäseniä, jotka hallinoivat Lempisaarta. Muita tunnettuja 1600-luvulla haudattuja ovat Akkolan Maria Brehms ja Nyckelbergin käskynhaltijan vaimo Brita Jaakontytär. Heidän hautapaikoistaan on kirkon seinällä muistotaulut. Tuolloin 1600–1700-luvuilla itse kirkkorakennuksen alle haudattiin arvo- ja yläluokkaisia henkilöitä, muut kirkon ulkopuolelle hautausmaalle. Merimaskun seurakunnan kuolleitten luettelo alkaa vuodesta 1682. Historiankirjojen mukaan hautausmaan ensimmäinen laajennus tapahtui vuonna 1690, koska kirkon ulkopuolinen tontti oli todennäköisesti varsin ahdas. Jo muutamia vuosia myöhemmin koitti suuret kuolonvuodet, jolloin vuonna 1697 hautausmaalle haudattiin 33 henkilöä ja kirkkoon 15, sekä tehtiin joukkohauta muualta tulleille nälkäpakolaisille. Kirkkoon hautaamiset vähenivät hiljalleen 1700-luvulla ja viimeinen Merimaskun kirkkoon haudattu oli lapsivainaja vuonna 1802.


title: Merimaskun kirkko

text: Merimaskun kirkossa on tarkoitus vuoden 2020 paikkeilla tehdä perusteellinen peruskorjaus, jossa korjataan muun muassa katto, ikkunat ja sakasti, sekä vanhaa hautausmaata ympäröivä hirsiaita ja portit. Kirkon lämmitysjärjestelmä uusittiin vuonna 2009 ja 2012 kunnostettiin kiinteät penkit. Merimaskun korjauksia on tarkoitus rahoittaa myymällä vuokralla oleva Merimaskun pappila. Vuonna 1913 rakennettu ja 1986 peruskorjattu pappila sijaitsee noin 700 metriä etelälounaaseen kirkosta. Asuinpinta-alaltaan 246 neliömetrinen pappila sijaitsee 1,4 hehtaarin tontilla.


title: Georges J. F. Köhler

text: Georges Jean Franz Köhler (17. maaliskuuta 1946 München – 1. maaliskuuta 1995 Freiburg im Breisgau) oli saksalainen biologi.


title: Georges J. F. Köhler

text: Köhler sai Nobelin lääketieteen palkinnon yhdessä César Milsteinin ja Niels K. Jernen kanssa vuonna 1984 työstään immuunijärjestelmän tutkimuksessa ja monoklonaalisten vasta-aineiden tuottamisesta. Osa tästä tutkimuksesta tehtiin Baselin Immunologian Instituutissa, jossa Niels K. Jerne oli johtajana vuosina 1969-1980.


title: Georges J. F. Köhler

text: Vuonna 1984 Köhleristä tuli Max Planck -instituutin Immunobiologian yksikön johtaja. Hän työskenteli siinä tehtävässään kuolemaansa asti.


title: Mosalsk

text: Mosalsk () on kaupunki Kalugan alueella Venäjällä. Se sijaitsee pienen Možaika-joen varrella 93 kilometriä Kalugasta länteen. Kaupunki on Mosalskin piirin keskus. Asukkaita on 4 000 henkeä (vuonna 2008).


title: Mosalsk

text: Mosalsk mainitaan ensimmäisen kerran vuonna 1231, jolloin se kuului Tšernigovin ruhtinaskuntaan. Sittemmin se oli Mosalskin lääniruhtinaskunnan keskus ja sen jälkeen kuului Liettuaan. Iivana III:n joukot valtasivat kaupungin vuonna 1493. Lopullisesti se liitettiin Venäjään 1500-luvun alussa. Vuonna 1776 siitä tuli Kalugan lääniin kuuluneen kihlakunnan keskus.


title: Mosalsk

text: 1800-luvun puolivälissä Mosalsk oli huomattava maataloustuotteiden tukkukaupan keskus. Toisen maailmansodan lokakuusta 1941 tammikuuhun 1942 se oli saksalaisten miehittämä. Nykyään kaupungissa on konepaja, pellavanjalostuslaitos ja elintarviketeollisuutta. Nähtävyyksiin kuuluu pyhän Yrjön kirkko vuodelta 1745.


title: Pitää pystyy elää

text: Pitää pystyy elää on TS:n ja Cheekin mixtape, joka julkaistiin vuonna 2003. Levyllä vierailee useita 5th Elementin jäseniä.


title: Doug Mohns

text: Douglas Allen ”Diesel” Mohns (13. joulukuuta 1933 Capreol, Ontario, Kanada – 7. helmikuuta 2014) oli kanadalainen jääkiekkoilija, joka pelasi puolustajana ja laitahyökkääjänä.


title: Doug Mohns

text: Mohns pelasi NHL:ssä 22 kautta vuosina 1953–1975. Hän edusti tänä aikana Boston Bruinsia, Chicago Black Hawksia, Minnesota North Starsia, Atlanta Flamesia ja Washington Capitalsia.


title: Doug Mohns

text: Juniorina Mohns voitti kahdesti Memorial Cupin, vuosina 1951 ja 1953, pelatessaan Barrie Flyersissa.


title: Doug Mohns

text: Uransa parhaat kaudet Mohns pelasi Chicagossa, jossa hän oli vasen laitahyökkääjä kuuluisassa ”Scooter line” -hyökkäysketjussa yhdessä Stan Mikitan ja Kenny Wharramin kanssa.


title: Doug Mohns

text: NHL:n runkosarjassa Mohns pelasi 1390 ottelua. Hän teki niissä tehopisteet 248+462=710 ja sai 1250 jäähyminuuttia.


title: Doug Mohns

text: Mohns oli Washington Capitalsin seurahistorian ensimmäinen kapteeni.


title: Rise & Shine

text: Rise & Shine on John Kay & Steppenwolf -yhtyeen albumi vuodelta 1990. Kappale ”The Wall” kertoo John Kayn lapsuuden pakomatkasta pois Itä-Saksasta toisen maailmansodan jälkeen, ja ”Rock ’N Roll War” on omistettu Vietnamin sodan veteraaneille.


title: Kevin Rudolf

text: Kevin Rudolf (s. 17. helmikuuta 1983 Manhattan, New York, New York) on yhdysvaltalainen pop rock, hip hop, rap rock -laulaja-lauluntekijä ja kitaristi.


title: Kevin Rudolf

text: Kevinin debyyttialbumi "In the City" julkaistiin marraskuussa 2008. Albumin ensimmäinen single "Let It Rock" sijoittui viiden parhaan joukkoon Yhdysvaltain, Britannian ja Australian listoilla. Singlen myyntimäärä saavutti platinarajanYhdysvalloissa. Singlellä vieraili rap-artisti Lil Wayne. Albumin toinen single "Welcome to the World" sijoittui puolestaan sijalle 58 Billboard Hot 100 -listalla. Singlellä vieraili rap-artisti Kid Cudi.


title: Ilmari (artisti)

text: Keisuke Ilmari Ogihara (jap. 荻原イルマリ恵介, Ogihara Irumari Keisuke, syn. 17. kesäkuuta 1975 Helsinki), tunnetaan paremmin taiteilijanimellään Ilmari (イルマリ), on japanilainen hip hop -artisti. Hänen isänsä on japanilainen ja äitinsä suomalainen. Keisuke syntyi Helsingissä, mutta asuu nykyään Tokiossa.


title: Ilmari (artisti)

text: Ilmarin ominaisuuksiin kuuluu beatboxaus.


title: Ilmari (artisti)

text: Ilmari on tunnettu Teriyaki Boyz ja Rip Slyme hip hop -yhtyeistä.


title: Web of Science

text: Web of Science on Clarivate Analytics -yhtiön ylläpitämä tieteellisten julkaisujen haku- ja indeksointipalvelu, jolla voidaan etsiä vertaisarvioituja julkaistuja tutkimuksia. Web of Sciencen tietokannoilla seurataan yli 33 000 tieteellistä julkaisusarjaa (2017). Aineiston pohjalta julkaistaan vuosittain esimerkiksi maailman siteeratuimpien tieteilijöiden luettelo (). Hakukoneella saa myös selville mihin artikkeleihin kyseinen tutkimus viittaa ja mitkä artikkelit viittaavat siihen.


title: Web of Science

text: Web of Science oli alkujaan "Institute for Scientific Information"in (ISI), sittemmin Thomson Reutersin ja nykyään Clarivate Analyticsin tuottama palvelu.


title: Web of Science

text: Web of Science hakee tietoja lukuisista tietokannoista, joista keskeisimpiin kuuluvat Conference Proceedings Citation Index (yli 160 000 konferenssijulkaisua 1990-), Science Citation Index Expanded, Social Sciences Citation Index, Arts & Humanities Citation Index (A&HCI), Index Chemicus, Current Chemical Reactions ja Book Citation Index.


title: Web of Science

text: Vuodesta 2008 lähtien hakupalvelu on sisältänyt myös kansallisia viittaustietoja useasta maasta. Siten indeksointi sisältää myös muita kuin englanninkielisten artikkelien viittauksi, sillä käytössä on esimerkiksi Kiinan tiedeakatemian kanssa toteutetun Chinese Science Citation Databasen (CSCD) aineisto.


title: Web of Science

text: Hakupalvelu on tilaajapohjainen ja tutkimuslaitokset maksavat sen käytöstä. Web of Science toimii ISI Web of Knowledge -hakukonealustalla.


title: Charles K. Kao

text: Charles Kuen Kao (4. marraskuuta 1933 Shanghai, Kiina – 23. syyskuuta 2018 Sha Tin, Hongkong) oli Kiinassa syntynyt brittiläis-yhdysvaltalainen fysiikan professori. Hän tutki ja kehitti valokuitujen käyttöä tiedonsiirtoon, mistä hän sai puolet vuoden 2009 fysiikan Nobelista. Toinen puoli jaettiin Willard S. Boylen ja George E. Smithin kesken.


title: Charles K. Kao

text: Kao tuli sivistyneestä ja varakkaasta perheestä Shanghain lähistöltä. Hänen isänsä opiskeli vuoden Yhdysvalloissa oikeustiedettä. Perheeseen syntyi neljä lasta, mutta vanhemmat lapset kuolivat pieninä tuhkarokkoepidemiaan. Vuonna 1948 perhe muutti Hongkongiin, missä Kao kävi koulunsa loppuun ja vuonna 1953 hän lähti Englantiin, missä hän opiskeli sähkötekniikkaa Lontoon yliopistossa. Hän suoritti 1957 tutkintonsa keskinkertaisin arvosanoin ja meni samana vuonna töihin puhelinyhtiö Standard Telephones and Cablesiin (STC), joka on telejätti ITT:n brittiläinen tytäryhtiö.


title: Charles K. Kao

text: Kao siirtyi 1960 ITT:n Harlow’ssa sijaitsevaan laboratorioon. Hän väitteli 1965 Lontoon yliopistossa. Vuonna 1966 Kao ja George Hockman keksivät, että jos erittäin kirkkaasta lasista tehdään ohuita säikeitä, niitä pitkin voi siirtää valoa pitkiä matkoja ilman että signaali vaimenee olemattomiin. Tulos julkaisiin samana vuonna kuuluisassa artikkelissa ”Dielectric-fibre Surface Waveguides for Optical Frequencies”. Tästä työstä Kao sai 2009 Nobelin fysiikanpalkinnon.


title: Charles K. Kao

text: Kao opetti Hongkongin kiinalaisessa yliopistossa kaksi jaksoa, 1970–1974 ja 1987–1996. Jälkimmäisellä jaksolla hän oli yliopiston varakansleri. Siinä välissä hän työskenteli jälleen ITT:n palveluksessa, tällä kertaa sen eri toimipisteissä Yhdysvalloissa. Kao ei enää 1996 palannut ITT:lle, jonka Yhdysvaltojen toiminnot oli myyty ranskalaiselle Alcatelille, vaan jatkoi sen sijaan hongkongilaisen yrityselämän palveluksessa.


title: Charles K. Kao

text: Kao tapasi tulevan vaimonsa STC:llä. Heillä on kaksi lasta. Kaolla havaittiin Alzheimerin tauti vuonna 2004.


title: Charles K. Kao

text:
Ensimmäiset käytännön sovellukset Kaon keksinnöstä toteutettiin 1970, ja 1900-luvun loppuun mennessä huomattava osa maailman tietoliikenteestä oli siirtynyt kulkemaan valokuituja pitkin.
Kun Kao sai Nobelinsa, laskettiin, että maailmassa oli yli miljardi kilometriä valokuitua.


title: Charles K. Kao

text: Kao on saanut lukuisia palkintoja ja arvonimiä. Hänelle on myönnetty IEEE:n Alexander Graham Bell -mitali sekä Marconin ja Kolumbuksen mitalit. Nobelin hän sai 2009. Hän on Brittiläisen imperiumin komentaja (Commander of the Order of the British Empire, CBE) vuodesta 1993 ja Brittiläisen imperiumin ritarikomentaja (KBE) vuodesta 2010. Hongkongin kiinalaisen yliopiston tiloissa paljastettiin Kaon patsas vuonna 2010.


title: Danielle Rousseau

text: Danielle Rousseau on kuvitteellinen hahmo televisiosarjassa "Lost". Vanhempaa Rousseauta näyttelee Mira Furlan, nuorempaa Melissa Farman.


title: Danielle Rousseau

text: Danielle Rousseau oli yksi kuudesta ranskalaisen tutkimusryhmän jäsenestä yhdessä miehensä Robertin kanssa. Ryhmä partioi Tyynellämerellä kolmen päivän matkan päässä Tahitilta, kun he kuulivat lähetyksen, joka toisti numeroita 4 8 15 16 23 42. Ryhmä päätti muuttaa kurssia tutkiakseen mistä lähetys tuli. Laivan koneisiin tuli vikoja ja myrsky nousi yllättäen. 17 marraskuuta 1988 heidän aluksensa ajoi karille ja kääntyi ympäri. Ryhmä pelastui hätälautalla ja purjehti kohti maata, kunnes he havaitsivat miehen kellumassa meressä. Ryhmä pelasti miehen ja souti rantaan. Mies osoittautui Jiniksi, jonka luultiin kuolleen Kahana-laivan räjähdyksessä.


title: Danielle Rousseau

text: Yhdessä Jinin kanssa Rousseaun ryhmä lähti tutkimaan radiomastoa, josta lähetys tuli. Matkalla ryhmä kohtasi savuhirviön, joka tappoi Nadinen ja raahasi Montandin alle. Jin ehti estää Daniellea menemästä tunneleihin ennen seuraavaa aikahyppyä. Kaksi kuukautta myöhemmin Danielle oli tappanut loput tutkijaryhmänsä jäsenet väittäen heidän ”sairastuneen”. Robert yritti puhua Daniellelle järkeä mainiten heidän lapsensa. Robert yritti ampua Daniellen mutta Danielle oli poistanut iskurin Robertin aseesta. Danielle ampui Robertin. Rousseau huomasi Jinin ja yritti ampua hänet peläten hänenkin sairastuneen, mutta Jin ehtii juosta pakoon samalla kun aikahyppy tapahtuu.


title: Danielle Rousseau

text: Rousseau synnytti tyttärensä Alexandran vuonna 1989 eläen yksin rantaleirissään. Widmore oli lähettänyt Benin tappamaan Daniellen pian tämän jälkeen. Benin valmistautuessa ampumaan Daniellen hän huomasi Alexin ja päätti säästää Daniellen hengen mutta Ben varasti Alexin Danielilta. Ben neuvoi Daniellea pakenemaan jos tämä kuulee kuiskauksia.


title: Danielle Rousseau

text: Rousseau vaihtoi lähetyksen radiomastolla ennen kuin hän synnytti Alexin. Myöhemmin Danielle väitti selviytyneille Toisten olleen Black Rock -aluksen kantajia ja ryhmänsä sairastuneen Toisten takia. Ei tiedetä, miten Danielle selvisi Toisten surmattua kaikki Dharman työntekijät vuonna 1992 avulla. Rousseau eli saarella yksin 16 vuotta rakentaen ansoja ja välttäen kontakteja Toisiin.


title: Danielle Rousseau

text: Sayidin löydettyä merenalaisen kaapelin ja seurattua sitä hän jää Rousseaun ansaan. Rousseau ottaa Sayidin vangiksi luullen tätä Toiseksi. Hän kiduttaa Sayidia ja vaatii tältä tietoja tyttärestään Alexista. Sayid saa vakuutettua hänet uskomaan ettei hän ole Toisia, jolloin Rousseau kertoo hänelle saaresta ja Toisista. Rousseaun kuultua eläimen ääniä bunkkerinsa ulkopuolelta ja mentyä tutkimaan asiaa, Sayid varastaa Rousseaun kartat ja pakenee. Hurley hämmästyy Rousseaun numeroista kertovasta muistiinpanoista ja lähtee tapaamaan tätä. Rousseau sanoo olevansa Hurleyn kanssa samaa mieltä siitä, että numerot ovat kirottuja. Ilahtunut Hurley halaa Rousseauta.


title: Danielle Rousseau

text: Myöhemmin Rousseau löytää hourailevan Clairen viidakosta. Clairen huudettua Ethanin nimeä Rousseau joutuu kamppailemaan Clairen kanssa ja Claire raapii Daniellen kättä pahasti. Rousseau tainnuttaa Clairen ja jättää tämän paikkaan, josta selviytyneet löytävät hänet. Myöhemmin Rousseau saapuu selviytyneiden leiriin varoittaen heitä saarelta tulevasta mustasta savusta sekä Toisten aikeesta kidnapata Aaron. Rousseau johdattaa dynamiittia etsivät selviytyneet Black Rockille. Rousseau kidnappaa Aaronin ja vie tämän saaren toiselle puolelle, mutta Charlie ja Sayid saavat hänet kiinni. Danielle kertoo aikoneen vaihtaa Aaronin Alexiin, mutta palauttaa Aaronin Charlielle.


title: Danielle Rousseau

text: Sayidin vaeltaessa viidakossa ja huomatessa miehen jääneen Rousseaun ansaan, Rousseau kertoo miehen olevan yksi Toisista. Salanimeä Henry Gale käyttävä ja myöhemmin Beniksi paljastuva mies yrittää paeta, jolloin Rousseau ampuu tätä jousella olkapäähän ja jättää tämän Sayidin huostaan.


title: Danielle Rousseau

text: Claire muistelee aikaansa Ethanin vankina ja pyytää Rousseauta viemään hänet paikkaan, josta tämä löysi hänet. He löytävät aution Katen kanssa. Claire kertoo Roussealle muistavansa Alexin pelastaneen hänet asemalta. Rousseau kiittää Clairea ja palaa takaisin viidakkoon.


title: Danielle Rousseau

text: Myöhemmin Rousseau lähtee Katen, Locken ja Sayidin kanssa pelastamaan Jackiä parakeilta. Matkalla he löytävät ja ottavat Mikhailin vangiksi. Saavuttuaan parakeille Rousseau näkee tyttärensä Alexin ensimmäistä kertaa 16 vuoteen. Rousseau lähtee pois kun muut ryhmästä jäävät Toisten vangeiksi.


title: Danielle Rousseau

text: Yhdeksän päivää myöhemmin Rousseau nähdään Black Rockin lähistöllä, kun Locke pitää Sawyeria ja isäänsä vankina laivassa. Rousseau hakee dynamiittilaatikon aluksesta ja lähtee. Rousseau auttaa selviytyneitä asettamaan ansan Toisille piilottamalla dynamiitit telttoihin. Karlin saavuttua varoittamaan selviytyneitä he päättävät lähteä radiomastolle Sayidin, Jinin ja Bernardin jäädessä väijymään Toisia. Matkalla ryhmä kohtaa Benin ja Alexin. Jack ottaa Benin vangiksi, jolloin Ben tunnustaa Alexille Rousseaun olevan hänen äitinsä. Aiemmin Rousseau sanoi Jackille auttavansa heidät pois saarelta mutta jäävänsä itse saarelle, koska hänellä ei ole muuta paikkaa minne mennä.


title: Danielle Rousseau

text: Kun selviytyneet jakaantuivat kahteen ryhmään, Rousseau päättää lähteä Alexin kanssa parakeille Locken mukana. Matkalla ryhmä kohtaa Charlotten ja ottaa hänet vangiksi. Parakeilla Ben varoittaa Rousseauta Charlotten väestä ja kehottaa tätä pakenemaan Temppelille Alexin ja Karlin kanssa. Matkalla Keamyn ryhmä jäljittää heidät ja ampuu Karlin sekä Daniellen ja ottaa Alexin vangiksi. Keamy yrittää kiristää Beniä Alexin hengellä, mutta kun Ben kieltää Alexin olemasta tyttärensä, Keamy ampuu Alexin. Milesin, Sawyerin ja Clairen kulkiessa viidakossa Miles alkaa kuulla ääniä ja löytää maahan kaivetut Rousseaun ja Karlin ruumiit.


title: Danielle Rousseau

text: Vaihtoehtoisessa aikajanassa Danielle Rousseau teki kahta työtä elättääkseen Alexin. Kun Ben oli joutunut Desmondin pahoinpitelemäksi, Alex ehdotti äidilleen että Ben tulisi syömään heille. Rousseau suostui ja avasi oven Benille kohteliaisuudesta. Ruoan jälkeen Rousseau kertoi Benille Alexin pitävän tätä isähahmonaan tämän auttamisen ansiosta, mistä Ben liikuttui. Danielle ei ollut mukana kirkossa selviytyneiden kanssa, mutta hän luultavasti ”siirtyi eteenpäin” Alexin ja Benin kanssa.


title: Irtokelluja

text: Irtokelluja eli "lemnidi" on vedenpinnassa irrallaan kelluva vesikasvi, jolla ei ole pohjaan asti ulottuvia juuria. Irtokellujia ovat esimerkiksi limaskat ("Lemna") ja kilpukka ("Hydrocharis morsus-ranae").


title: Jeff Odgers

text: Jeff Odgers (s. 31. toukokuuta 1969 Spy Hill, Saskatchewan, Kanada) on uransa lopettanut kanadalainen jääkiekkoilija, pelipaikaltaan oikea laitahyökkääjä. Hän pelasi NHL:ssä lähinnä tappelijan roolissa ja sai pelaamassaan 821:ssä runkosarjan ottelussa 2364 jäähyminuuttia. Tehopisteitä Odgers teki runkosarjassa 75+70=145.


title: Jeff Odgers

text: Odgers pelasi kaudet 1986–1990 WHL:n Brandon Wheat Kingsissa. Odgersia ei koskaan varattu NHL:ään. Hän aloitti ammattilaisuransa kaudella 1990–1991 IHL:n Kansas City Bladesissa.


title: Jeff Odgers

text: Kaudella 1991–1992 Odgers teki NHL-debyyttinsä San Jose Sharksissa. Kaudella 1995–1996 hän oli San Josen kapteeni. Neljän San Jose -kauden jälkeen Odgers siirtyi kaudeksi 1996–1997 Boston Bruinsiin, jossa pelasi kuitenkin vain yhden kauden ennen siirtymistään Colorado Avalancheen seuraavaksi kaudeksi. Kolmen Coloradon kauden jälkeen Odgers siirtyi Atlanta Thrashersiin, jossa pelasi kolme kautta ennen kuin lopetti uransa kauden 2002–2003 jälkeen.


title: Jeff Odgers

text: Uransa jälkeen Odgers on toiminut radiotoimittajana ja valmentanut poikansa juniorijoukkuetta.


title: Wise (muusikko)

text: Seiji Kameyama (, s. 10. elokuuta 1979), tunnetaan paremmin taiteilijanimellään Wise tai WISE on japanilainen hip hop-artisti. Hän kuuluu Rip Slyme ja Teriyaki Boyz hip hop -yhtyeisiin. Hän on kuulunut myös SONPUBin kanssa WISE'N'SONPUB -nimiseen hip hop duoon.


title: Willard S. Boyle

text: Willard Sterling Boyle (19. elokuuta 1924 Amherst, Nova Scotia, Kanada – 7. toukokuuta 2011 Truro, Nova Scotia, Kanada) oli kanadalainen fysiikan professori. Hän on tutkinut ja kehittänyt esimerkiksi digitaalikameroissa käytettäviä puolijohdeantureita eli CCD-kennoja, mistä hän sai puolet vuoden 2009 fysiikan Nobelista yhdessä George E. Smithin kanssa. Toisen puolen sai valokuitujen käyttöä tutkinut Charles K. Kao.


title: George E. Smith

text: George Elwood Smith (s. 10. toukokuuta 1930) on yhdysvaltalainen fyysikko. Hän on tutkinut ja kehittänyt esimerkiksi digitaalikameroissa käytettäviä puolijohdeantureita eli CCD-kennoja, mistä hän sai puolet vuoden 2009 fysiikan Nobelista yhdessä Willard S. Boylen kanssa. Toisen puolen sai valokuitujen käyttöä tutkinut Charles K. Kao.


title: Janokeskus

text: Janokeskus on selkärankaisten väliaivojen hypotalamuksessa oleva alue, joka aistii elimistön nestetasapainotilaa.


title: Janokeskus

text: Janokeskuksessa on hermosoluja eli "osmoreseptoreja", jotka reagoivat veren osmoottisen väkevyyden muutoksiin, varsinkin natriumioniväkevyyden muutoksiin. Väkevyydessä tapahtuvien muutosten mukaan janokeskus välittää aivoille janontunteen voimistumista tai vähentymistä.


title: Nigo

text: Nigo (jap. ニゴー, Nigō), oikealta nimeltään Tomoaki Nagao (長尾 智明) (syn. 23. joulukuuta 1970) on japanilainen musiikkituottaja ja DJ. Hän on myös A Bathing Ape -vaatemerkin perustaja.


title: Haapaniemen linna

text: Haapaniemen linna on raunioitunut kivikartano Salon Kiskossa, Kiskon kirkonkylän eteläpuolella, Kirkkojärven itärannalla. Se on rakennettu 1500-luvulla ja on yksi rannikkoseudun vanhimmista aateliskartanoista. Linna raunioitui ison vihan aikaan 1700-luvulla ja siitä on nykyään jäljellä vain holvattu kellarikerros. Museovirasto on luokitellut kivikartanon rauniot valtakunnallisesti merkittäväksi rakennetuksi kulttuuriympäristöksi.


title: Haapaniemen linna

text: Alueella on ollut asutusta viimeistään 1300-luvulla, ja varhaisimmat säilyneet merkinnät Haapaniemestä on vuodelta 1469 säilyneessä asiakirjassa. Ensimmäinen Haapaniemen nimeltä tunnettu omistaja oli Krister Frille vuodelta 1463. Suomen 1500-luvun kivikartanot, joista valtaosa sijaitsi Varsinais-Suomessa, kuuluivat mahtisuvuille, kuten Horneille, Totteille ja Flemingeille. Haapaniemi oli Henrik Klaunpoika Hornin pääkartano 1540-luvun puoliväliin asti. 1600-luvun loppupuolella kartanon omistus siirtyi Flemingeille. Linna rakennettiin ilmeisesti vuosien 1450 ja 1525 välisenä aikana.


title: Haapaniemen linna

text: Linna rappeutui isonvihan aikana ja oli 1700-luvun lopulla rauniona. Naapuripitäjässä Pohjassa sijainnut Fiskarsin ruukki sai kartanon ja sen maat omistukseensa 1737, ja 1883 omistus siirtyi Fiskarin Oy:lle. Ilmeisesti jo 1600-luvulla itse kivirakennus jäi asumattomaksi, ja viereisestä puurakenteisesta päärakennukesta tuli isäntäperheen koti. Fiskarsin omistuksessa olleen säteriksi muodostetun tilan hoidosta vastasivat lampuodit, vaikka heitä rippikirjoissa välillä tituleerataankin lyhenteellä "B(on)de".


title: Haapaniemen linna

text: Linnan tutkimuskaivaukset tehtiin 1910-luvulla. Tutkimuksia johti Juhani Rinne. Itse kunnostustyöt toteutettiin 1950-1958 muinaistieteellisen toimikunnan valvonnassa Kiskon kunnan rahoituksella. Nykyisin Haapaniemi on kesäasuntona. Jäljellä on kellarikerros sekä fragmentteja ensimmäisestä varsinaisesta asuinkerroksesta.


title: Haapaniemen linna

text: Haapaniemen herrat ja rouvat ovat jättäneet jälkensä myös kansanperinteeseen. Seuraava tarina on yksi väkevimmistä:


title: Haapaniemen linna

text: "Muun virkansa ohessa oli Horn-herralle uskottu hyvin tärkeä toimi. Hän, näet, oli määrätty nuoren alaikäisen kuningattaren holhoojaksi. Vaan kun kuningattarelle tuli halu mennä miehelään, niin koetti Horn-herra sitä estää. Siitä vihastui kuningatar häneen niin, että päästyänsä itse hallitsijaksi antoi hänen mestata. Mestaus toimitettiin Ruotsissa (toisten tarinoitten mukaan Viipurissa), josta hänen ruumiinsa tuotiin Kiskoon omaan hautaansa pantavaksi. Ruumiin vaunujen eteen oli valjastettu kuusi mustalla veralla verhottua hevosta, joiden sieraimien eteen oli asetettu torvet, jotka hevosten hengittäessä antoivat surullisesti valittavan äänen."


title: Haapaniemen linna

text: "Nyt myöhempinä aikoina, kun Haapaniemen hautakammio oli otettu kirkon omaisuudeksi ja Haapaniemen ruumiit sieltä pois kuletettu ja haudattu, niin sanottiin Horn-herran arkkukin niiden joukossa olleen. Arkku oli ollut hyvin leveä ja koristettu hopeisilla kiskoilla. Ne kiskottiin irti ja teetettiin Herra Ehtoollisastioiksi kirkkoon. Itse ukko Horn oli maannut arkussaan pää kainalossa."


title: Haapaniemen linna

text: Tarkkaa tietoa Haapaniemen haudan hävityksestä ei ole jäänyt, mutta Helsingfors Dagblad -lehti kertoi vuonna 1871 tämä tapahtuneen ennen vuotta 1818. Lehden ilmestymiaikaan säterikartanon omistajat olivat käyneet turhaa taistelua saadakseen takaisin kivisen hautakammion. Hornien ja näiden runsaan sadan vuoden takaisten henkilöiden välillä ei ollut sukulaisuussuhdetta. Kiskon kirkkomaalla on edelleen kolme erillistä hautakappelia, joista yksi on siis Horn-suvulla 1600-luvulla käytössä ollut harmaakivestä rakennettu hauta. Muut kaksi kuuluvat Hongiston sekä Toijan Mellerin talon perheille sekä Viman-suvulle.